Фуқаролар саломатлигини янада яхшилаш сайловолди дастуримизда белгиланган асосий вазифалардан | Ўзбекистон "Адолат" социал-демократик партияси\n13 Февраль, 10:49 • Андижон вилояти, Муносабат, Янгиликлар • 184 марта кўрилди • Комментариев к записи Фуқаролар саломатлигини яхшилаш сайловолди дастуримизда белгиланган асосий вазифалардан нет\nСоғлиқни сақлаш тизимини ривожлантириш, аҳоли саломатлигини ишончли муҳофаза қилиш ва соғлом турмуш тарзини шакллантириш доимий эътиборда. Айниқса, тез ёрдам марказларида аҳолининг барча қатламларига сифатли тиббий хизмат кўрсатиш учун шароитлар яратиш борасида комплекс чора-тадбирлар амалга оширилмоқдаки натижада аҳолига тиббий хизмат кўрсатиш сифати янада яхшиланиб бормоқда.\nЎзбекистон Республикаси Президентининг 2018 йил 25 январдаги “Шошилинч тиббий ёрдам тизимини жадал такомиллаштириш чора-тадбирлар тўғрисида”ги қарори тизимдаги ислоҳотлар кўламини янада кенгайтирди. Унга кўра, мулкий шакли ва бошқарувидан қатъи назар барча тиббиёт муассасаларида шошилинч ва кечиктириб бўлмайдиган тиббий ёрдам аҳолига бепул кўрсатилиши белгилаб қўйилди.\nШунингдек, ҳаёт учун хавф туғдирувчи ҳолатларда тиббиёт муассасаларига шошилинч тиббий ёрдам сўраб мурожаат қилган шахсларга малакали тиббий ёрдам кўрсатишни рад этиш тақиқланиши кўрсатиб ўтилди. Тез тиббий ёрдам самарадорлигини, кўрсатилаётган хизматларнинг тезкорлиги ва сифатини ошириш, тез тиббий ёрдам бўлимларининг моддий-техника базасини мустаҳкамлаш, ихтисослаштирилган автотранспортларни замонавий тиббий ускуналар ва рақамли радиоалоқа воситалари (рациялар) билан жиҳозлаш, туну кун ишлайдиган ягона телефон рақамининг узлуксиз фаолиятини таъминлайдиган Call марказлари ташкил этиладиган бўлди. Бу каби ишларни амалга ошириш учун маҳаллий бюджет ҳисобидан 2 миллиард 944 миллион сўм маблағ сарфланиши режалаштирилди.\nМазкур қарор доирасида жорий йилда амалга ошириладиган ишлар кўлами анча кенг. Жумладан, Андижон вилоят соғлиқни сақлаш тизими бўйича жами 586 миллиард 45 миллион сўм миқдорида маблағлар сарфланиши белгиланган. Озиқ-овқат харажатлари учун жами 19 миллиард сўм ёки ўтган йилга нисбатан 1,5 баробар, дори-дармон харажатлари учун жами 50 миллиард 825 миллион сўм миқдорида маблағлар сарфланиши режалаштирилган.\nБундан ташқари ҚВП, оилавий ва кўп тармоқли марказий поликлиникаларнинг аҳолига бирламчи тиббий-санитария ёрдами кўрсатаётган уч минг патронаж ҳамшираси махсус сумка ва тиббий жиҳозлар билан таъминланади. Ушбу мақсадлар учун эса 600 миллион сўм маҳаллий бюджет маблағлари йўналтирилади. Йил давомида қўшимча 12 та тез ёрдам бригадаси, 126 нафар шифокор ва ҳамшира, 54 та ҳайдовчи штатлари жорий этиш кўзда тутилган. Зеро, бунинг негизини оналар ва болалар, кекса ёшдагиларнинг саломатлигини муҳофаза қилиш, касалликларни барвақт аниқлаб, даволаш ишларини ўз вақтида ва тизимли йўлга қўйиш ташкил этади.\nШу ўринда аҳолига тиббий хизмат кўрсатиш сифатини яхшилаш партиямизнинг сайловолди дастурида долзарб вазифалардан бири сифатида белгиланганлигини айтиб ўтиш лозим. Бу айни вақтда биз адолатчилар зиммасидаги масъулиятни янада оширади. Андижонлик “адолатчилар” томонидан Президентимизнинг юқоридаги қарори ижросини таъминлашга биринчилар қаторида киришилгани ҳам бежиз эмас.\nФуқаролар саломатлигини яхшилаш сайловолди дастуримизда белгиланган асосий вазифалардан was last modified: Февраль 13th, 2018 by matbuot\n« Ватанимиз ўғлонлари – бизнинг қалқонларимиз Халқчил дастурнинг мазмун-моҳияти ўрганилди »


Зардуштийлик дини тарихининг тарихшунослиги. Режа\nSAFAROV ILHOM 8- MAVZU\nТарих фанидан янги жадвал.., bolgali-maydalagich, bolgali-maydalagich, Тарих фанидан янги жадвал.., mmmmmm, tarix-fanidan-mavzulashtirilgan-test-savollari-to-plami, tarix-fanidan-mavzulashtirilgan-test-savollari-to-plami, tarix fanidan test savollar toplami, 11-ЗАНЯТИЕ Endo ishchi daftar, 5-labaratoriya, 5412e0f32a571, 405-guruh talabasi eshqulov xushvaqt THE TRUCK, Qo'ldoshov Sherxon 204-guruh , Qo'ldoshov Sherxon 204-guruh\nЗардуштийлик дини тарихининг тарихшунослиги.\nЗардушт ҳаёти ва фаолияти тарихшунослиги\nЗардуштийликнинг шоҳ Виштаспа томонидан қўлланилиши.\nАвесто зардуштийликнинг асосий манбаси.\n«Тарихни билмай туриб, мафкуранинг фалсафий негизларини англаб бўлмайди».\nЗардуштийлик дини эрамиздан аввалги VII-VI асрларда Ўрта Осиё ва Қадимий Эронда юзага келган диндир. Бу дин Заратуштра (ёки Зардуст, ёки Зароастр) номи билан боғлик. Тадқиқотчилар ўртасида Зардуштнинг тарихда бўлган ёки бўлмаганлиги борасида турли фикрлар мавжуд. Баъзилар уни тарихий шахс деб билишса, яна бошқалар уни афсонавий шахс деб ҳисоблайдилар. Манбаларнинг хабар беришича, у эрамиздан аввалги, тахминан, 570 йилларда туғилган илоҳиётчи, файласуф, шоирдир. Зардушт Ўрта Осиёдаги кўпхудоликка асосланган қадимий диний тасаввур ва эътиқодларни ислоҳ қилиб янги динга асос солди.\nЗардуштнинг туғилган ва илк диний фаолиятини бошлаган жойи тўғрисида икки фикр мавжуд: биринчиси «Fарб теорияси» бўлиб, унга кўра Медиа (ҳозирги Эрон ҳудудида) Зардуштнинг ватани ва зардуштийликнинг илк тарқалган жойи ҳисобланади. Бу фикр тарафдорларининг далили - биринчидан зардуштийликнинг Қадимий Эрон ҳудудларида кенг тарқалганлиги бўлса, иккинчидан зардуштийликнинг муқаддас китоби саналмиш Авестонинг бизгача етиб келган нусхаси қадимий эрон-паҳлавий тилида ёзилганлигидир.\nЯна бир бошқа фикр «Шарқ теория»си бўлиб, бунга кўра Зардушт ватани ва зардуштийликнинг илк тарқалган жойи Хоразм ҳисобланади ва кўпчилик манбашунослар шу теория тарафдоридирлар. Хоразм биринчи бўлиб Зардуштийлик муқаддас олови «Атар - хурра» ёқилган ва Ахурамазда Зардушт билан боғланган жой ҳисобланади. Зардуштийликнинг асосий манбаси ҳисобланган Авестода: «биринчи бор муқаддас олов «Атархурра» «Эран-веж» (баъзи манбаларда «Айриан веджа»)да ёқилди» дейилади.\n«Эран-веж»нинг географик ва иқлимий тавсифи Хоразмникига тўғри келади.\nАвестода Ахурамазда томонидан берилган «Барокот ва нажот» соҳиби бўлган бир қатор мамлакатларни зикр этилади ва уларнинг энг биринчиси деб, «дунёда ҳеч нарса унинг чиройига тенг кела олмас Эран-веж», кейин «одамлар ва чорва подаларига мўл» Согд (Суғд), «Қудратли ва муқаддас» Моуру (Марв), «Баланд кўтарилган байроқлар мамлакати» Батхи (Бактрия) зикр этилади.\nАвестода, шунингдек, Зардушт туғилган ва ўз фаолиятини бошлаган юрт ҳақида ҳам маълумот берилади. Айтилишича, «Шундай мамлакатни кўп сонли лашкарларни ботир саркардалар бошқарадилар, баланд тоғлари бор, яйлов ва сувлари билан гўзал, чорвачилик учун барча нарса муҳайё, чуқур, сувга мўл кўллари бор, кенг қирғоқли ва кема юрар дарёлари ўз тўлқиларини Иската (Скифия), Паурута, Моуру (Марв), Харева (Ария) Бава (Суғд ҳудудида), Хивайризима (Хоразм) мамлакатлари томон элитувчи дарёлари бор».\nШубҳасиз, «Кенг қирғоқли, кема юрар дарёлар» бу Аму ва Сирдарё бўлиб, Авесто тасвирлаган мазкур шаҳарлар Ўрта Осиё шаҳарларининг бу икки дарё қирғоқларида жойлашганларидир.\nШунга асосланиб, биз Зардуштнинг ватани, Зардуштийликнинг илк макони ва Авестонинг келиб чиқиш жойи деб Хоразм, Суғд, Фарғона ёки Бактрияни айта оламиз.\nАвестонинг «яшт» қисмида баён этилишича Зардуштнинг ватандошлари унга ишонмайдилар, ва унинг таълимотини қабул қилмайдилар. Зардушт ватанни тарк этиб, кўшни давлатга кетади, у ернинг маликаси Хутоаса ва Шоҳ Виштаспанинг хайрихоҳлигига эришади, улар Зардушт таълимотини қабул қиладилар. Натижада қўшни давлат билан уруш бошланиб, Виштаспа ғалаба қозонади. Шундан сўнг бу таълимот халқлар ўртасида кенг тарқала бошлаган.\nШоҳ Виштаспа фармонига биноан Зардуштнинг 1200 бобдан иборат пандномаси Авестонинг қадимий қисми «Готни» ёзиб шоҳнинг оташқадасига топширган.


Афғонистон Ички Ишлар Вазири Али Аҳмад Жалолийнинг айтишича, террорчилар конституциявий кенгаш – Лўя Жиргани пропаганда ва зўравонликлар воситасида бузишга ҳаракат қилмоқда.\nЖалолийнинг бугун маълум қилишича, полиция ўтган ҳафта давомида пойтахт Кобулда 80 дан ортиқ ракетани қўлга туширган. Лўя Жирга бўлиб ўтадиган минтақа теварак-атрофи чет эллик тинчликни сақловчи кучлар ва полициячилар томонидан ўраб олинган.\n502 халқ вакили иштирокида иш бошлаган Лўя Жирга 10 гуруҳга бўлиниб, янги Конституция лойиҳасин муҳокама қилмоқда.\nКеча бир қатор халқ вакиллари ҳукуматни президентлик тизимини қабул қилдиришга мажбурлаëтганликда айбладилар.\nСобиқ Президент Бурҳониддин Раббоний раҳбарлигидаги собиқ мужоҳидларнинг кўпчилиги мамлакатда Бош Вазир лавозимининг таъсис этилишига тарафдорлик билдирмоқдалар.


Xiaomi Civi: компаниянинг энг ингичка смартфони тақдим этилди - Daryo\n16:23, 28.09.2021 18557\nXiaomi компанияси ёшлар учун мўлжалланган янги смартфонини тақдим этди, деб хабар беради «Afisha.uz».\nАппарат Xiaomi смартфонлари орасидаги энг ингичка корпусга эга бўлган — 6,98 миллиметр ва оғирлиги 166 граммни ташкил этади. Компаниядагиларнинг таъкидлашича, қурилманинг пастки ҳошияси қалинлиги 2,55 миллиметрни ташкил этади холос.\nТелефонга Full HD+ сифатни қўллаб-қувватлайдиган, 120 герцли янгиланиш частотасига эга 6,55 дюймли четлари эгилган OLED-экран ўрнатилган. Бармоқ изи сканери дисплей остида жойлашган. Шунингдек, смартфон HDR10+, Dolby Vision, Dolby Atmos стереодинамиклари ва NFC модулига эга.\nҚурилма ичига 5G алоқа тармоғини қўллаб-қувватлайдиган Snapdragon 778Г процессори, 8/12 гигабайт тезкор, 128/256 гигабайт ички хотира ўрнатилган. Аккумулятор сиғими 4500 мА/соат бўлиб, у 55 ваттли тезкор қувватланиш функциясига эга. Бунинг ёрдамида Xiaomi Civi 100 фоиз қувватни 45 дақиқада олади.\nXiaomi Civi тўртта камерага эга бўлган: 64 мегапикселли асосий, 2 мегапикселли 120 даражали кенг бурчакли ва макро модуль. Шунингдек, 32 мегапикселли фронтал камера ҳам ўрнатилган бўлиб, у максимал даражада сифатли автопортретларни тақдим этувчи автофокусга эга.\nСмартфон уч хил рангда сотувга чиқади: ёрқин кўк, ялтироқ қора ва пушти рангларда. Xiaomi Civi’нинг Хитойдаги расмий нархлари:\n8/128 ГБ — 402 доллар;\n8/256 ГБ — 449 доллар;\n12/256 ГБ — 495 доллар.\n23:34 Бугун 265\n23:22 Бугун 812\n23:17 Бугун 1757\n23:10 Бугун 2051\n10:49, 24.05.2022 58841\n12:07 Бугун 50672\n14:51 Бугун 49618


Газета Норма маслахатчи / 2016 год / № 29 / АвтоНорма\n– Йўл ҳаракати қоидаларининг (ВМнинг 24.12.2015 йилдаги 370-сон қарорига 1-илова) 159-бандига мувофиқ, 12 ёшга тўлмаган болаларни мотоциклнинг орқа ўриндиғида, шунингдек енгил автомобилга болаларни ушлаб турувчи махсус қурилма ўрнатилмаган бўлса, унинг олдинги ўриндиғида ташиш тақиқланади.\nДемак, олд ўриндиқда ушлаб турувчи қурилманинг бўлиши етарли бўлиб, орқасида бўлиши шарт эмас экан. Қонун ҳужжатларида бундай қурилмаларга нисбатан муайян талаблар қўйилмаган. Демак, улар махсус болалар автокреслоси ёки қўлбола қурилма бўлиши мумкин.\nСтатистиканинг кўрсатишича, аварияларда айнан болалар энг ҳимоясиз йўловчилар бўлиб чиқади. Йўлларда онаси ёки отаси боласини тиззасига ўтқазиб олган ҳолларга кўп гувоҳ бўламиз. Бу – хавфли. Кескин тўхтаганда ёки кутилмаган вазиятда ҳатто кичик тезликда ҳам биринчи бўлиб бола жароҳат олиш зонасига тушиб қолади, чунки катта киши уни босиб эзиб қўйиши мумкин. Шу тариқа болани ушлаб қолиш мумкин деб ўйлаш масъулиятсизликдир. Шу сабабли унинг хавфсизлиги учун энг муносиб вариант – автокресло.\nМуаллиф фикри. Болалар креслоси – зеб-зийнат учун эмас, қулайликни ҳам асосий мақсад қилиб олмаган. Хавфсизликда бўлиши учун бола, бунинг устига нафақат ЙҲҚда айтилганидек олд ўриндиқда, балки орқа ўриндиқда ҳам болаларни ушлаб турувчи махсус қурилмага маҳкамлаб қўйилиши шарт. Қонун чиқарувчилар ушбу далилга эътибор қаратишларига умид қиламиз.


Грин-карта можароси бўйича суд қарори: 350 нафар ўзбекистонлик қатнашган иш бўйича 6914 та виза захирага олинди\n21:00 / 03.10.2021\nКолумбия округ судининг 30 сентябрда “Mr. Goodluck v. Biden” (“Жаноб Гудлак Байденга қарши”) деб номланган иш бўйича қарори эълон қилинди. Даъвони кўриб чиққан судья Амит Меҳта АҚШ Давлат департаменти зиммасига DV-2021 ғолиблари учун 6914 та виза захиралаш мажбуриятини юклаган.\n«Суд DV-2021 ғолиблари учун 6914 та виза захирага олиниши ҳақида қарор чиқарди. Бу даъвогарлар томонидан талаб этилган, 2021 молиявий йилда берилган DV визаларнинг 31 фоизини ташкил этади. Судья нима учун бу қарорга келгани, нега барча даъвогарлар учун визалар захираланмагани ҳақида изоҳ бергани йўқ, шу боис бу ҳақдаги муҳокамалардан айни пайтда фойда йўқ деб ўйлайман.\nСуд томонидан захираланган 6914 та виза кимларга берилиши кўпчиликни қизиқтириши табиий. Бу визани олиш учун DV-2021 ғолиблари DQ бўлган, яъни ҳужжатлари кўриб чиқилиб, квалификация қилинган ҳамда суҳбат учун тайёрланган бўлиши керак. Бу босқичга етиб бормаган даъвогарларда виза олиш учун имконият жуда кам, бироқ умид қилса бўлади.\nҚолаверса, 6914 та виза фақат грин-карта ғолибларига эмас, балки унинг оила аъзоларига бериладиган визаларни кўзда тутади. Дейлик, DV-2021 ғолиби анкетага ўзи билан бирга 4 нафар оила аъзосининг маълумотларини ҳам киритган бўлса, унинг ҳужжатлари DQ бўлган ҳамда у “Mr. Goodluck v. Biden” суд ишида қатнашган бўлса, 6914 визанинг 4 таси битта оилага берилади», дейди судда даъвогарлар манфаатларини ҳимоя қилаётган америкалик адвокат Кёртис Моррисон ва ўзбекистонликлар ўртасида воситачилик қилган Ўткир Раҳматуллаев.\nРаҳматуллаев Kun.uz мухбири билан суҳбатда “Mr. Goodluck v. Biden” иши доирасидаги 22203 нафар даъвогардан нечтасининг ҳужжатлари DQ мақомида эканини билмаслигини айтди. Унинг таъкидлашича, мазкур суд ишида қатнашган 350 нафар ўзбекистонликнинг 99 нафарининг ҳужжати кўриб чиқилиб, суҳбатга тайёрланган. У ҳужжатлари АҚШ элчихонаси томонидан кўриб чиқилган, бироқ пандемия сабабли суҳбатга чақирилмаган даъвогарларнинг қанчасига виза берилиши кераклигига америкалик адвокат Кёртис Моррисон ойдинлик киритишини айтмоқда.\nКёртис Моррисон ва унинг жамоаси суд қарори эълон қилингач, суд ишида қатнашган ҳар бир иштирокчининг электрон почтасига хат юбориб, кураш ҳали тугамаганини маълум қилган.\n“Кураш тугагани йўқ. Энди сизнинг манфаатларингизни ҳимоя қилаётган ҳуқуқшунослар жамоаси захираланган визалар берилиши олдидан хулоса чиқариш учун судга илтимоснома киритиши керак бўлади. Бу жараён 2022 йилнинг апрелидан олдин бошланмайди. Бу энг яқин муддат”, дейилади хатда.\nЎткир Раҳматуллаевнинг айтишича, 6914 та визани бериш қачон бошланиши ҳозирча номаълум. Чунки 2022 йилда яна бир суд қарори чиқарилиши керак, унгача бу борада ҳеч қандай ўзгариш бўлишини кутиш фойдасиз.\n“Шуни алоҳида таъкидлаб ўтишим керакки, 6914 та виза фақат судда қатнашган грин-картачиларгагина берилади. Шунда ҳам уларнинг ҳужжатлари элчихона томонидан кўриб чиқилиб, виза берилиши ёки берилмаслиги ҳал бўладиган консул билан суҳбат учун тавсия қилинган, яъни DQ бўлган бўлиши керак. Визалар қачондан берилиши суднинг якуний қароридан сўнг маълум бўлади.\nСудда қатнашмаганлар учун виза берилмайди. Чунки бу суд қарорида аниқ кўрсатилган. Шу боис DV-2021 дастурида ғолиб бўлган, ҳужжатлари элчихона томонидан кўриб чиқилиб, консул билан суҳбатга тавсия этилган бўлса-да, аммо “Mr. Goodluck v. Biden” ишида даъвогар бўлмаган шахслар грин-карта олиш имкониятидан маҳрум бўлишди.\nСудда қатнашмаган грин-картачиларнинг ягона умиди АҚШ Конгресси томонидан кўриб чиқилиши кутилаётган қонун лойиҳасидан. Ушбу лойиҳага кўра DV дастурида ғолиб бўлган 55 минг кишининг барчасига виза берилиши кўзда тутилган. Агар Конгресс бу қонун лойиҳасини кўриб чиқмайдиган бўлса, унда судда қатнашмаганларнинг грин-карта дастурида иштироки кунига етади”, дея Ўткир Раҳматуллаевнинг сўзларини келтирмоқда Kun.uz мухбири.\nАввалроқ бир гуруҳ ўзбекистонликлар АҚШнинг Тошкентдаги элчихонаси DV-2021 дастури ғолибларига виза беришда сусткашлик қилаётгани, 16 сентябрдан буён атиги 41 киши суҳбатга чақирилганидан шикоят қилишган эди. Жараёндан хабардор ватандошлар Kun.uz’га маълум қилишича, 28 сентябрь куни ўтказилган суҳбатдан сўнг 40 нафар ўзбекистонликка DV визаси берилган.\nГрин-карта можароси. 350 нафар ўзбекистонлик АҚШ ҳукумати билан судлашмоқда\n“Атиги 41 киши суҳбатга чақирилди” – Ўзбекистонликлар Тошкентдаги элчихонани грин-карта масаласида сусткашликда айбламоқда\n18:35 / 24.09.2021\n21:51 / 16.09.2021


Finance.uz - CLICKдан янги ечим\n1 USD = 10800.55 -22.97\n1 EUR = 11433.46 -5.92\n1 RUB = 203.88 +0.72\n1 GBP = 13244.71 -45.49\n1 JPY = 79.44 -0.61\n1 AFN = 122.32 +1.02\n1 AMD = 26.41 +0.69\n1 AED = 2940.45 -6.25\nCLICKдан янги ечим\nСlick мобиль ва интернет тўлови тизими DUET (of-line) ва VISA сўм пластик карталарига уланганлигини эълон қилди.\nЭндиликда мамлакатимиз тижорат банклари томонидан эмиссия қилинаётган барча турдаги пластик карталар учун Click тизими орқали хизмат кўрсатиш имкони мавжуддир. Бунда карталар кўриниши ва тури қандай бўлишидан қатъи назар ўз фойдаланувчиларига мобиль ва интернет-банкинг хизматларини кўрсатади.\nЯнги платформани жорий қилиш натижасида DUET of-line карталарни CLICK тизимига улаш имконияти ишга тушди. Ҳозирги пайтда мазкур янги платформага республикамиз тижорат банкларини улаш амалиётлари фаолликда олиб борилмоқда. Шунингдек, CLICK тизими VISA сўм пластик карталари фойдаланувчилари учун ҳам шундай хизматни тақдим этиш чора-тадбирларини якунлаш арафасида турибди.\nЖорий қилинаётган ушбу янги платформа DUET ва VISA карталарнинг эгаларига тизимга уланиш ва унинг кенг кўламли шарт-шароитларидан тўла фойдаланиш имконини беради.\nClick матбуот хизматининг берган маълумотларига кўра, айни пайтда республикамизда 12,4 млн. дан ортиқ пластик карталар муомалада бўлиб, уларнинг 7 млн. дан ортиғи DUET карталари, 700 мингга яқини эса, VISA карталари ҳисобланади.\nТаъкидлаш жоиз, сўнгги йилларда компанияда фойдаланувчилар сони 100 бараварга ўсди. Хусусан, 2013 йилнинг сентябрь ойида улар сони 4 мингга яқинни ташкил қилган бўлса, жорий йилнинг шу даврига келиб, 400 мингга яқинлашди. Ушбу динамик ўсишга сабаб бўлувчи асосий омил сифатида 2013 йилда Ягона умумреспублика процессинг маркази билан ҳамкорликда UZCARD on-line пластик карталари эгалари учун UZCARD-CLICK хизматининг жорий қилинганлиги қайд этилмоқда.


hidoyat.uz – “Мовароуннаҳр” нашриётининг сайти - Рамазон – ибодатлар ойи\nРамазон ойида рўза тутиш баъзилар ўйлагани каби шунчаки бир одат бўлмаслиги керак. Бу ойда қилинаётган амалларда ихлос ва ният бўлсагина ибодат ўрнида ўтади. Ҳадиси шарифда: “Ким рамазон рўзаси (фарз экани)ни тасдиқлаб, уни савоб умидида, Аллоҳ учун холис тутса, олдинги гуноҳлари кечирилади”, дейилган (Муттафақун алайҳ).\nПайғамбаримиз (соллаллоҳу алайҳи ва саллам) Рамазон ойида барча ибодатларни кўпайтирар эдилар. Жаброил (алайҳиссалом) билан Қуръонни такрорлашларини билиб, кўп хайр-садақа берар эдилар. Саҳарлик қилишга чақириб: “Саҳарлик қилинглар, албатта, саҳарликда барака бор”, деганлар (Муттафақун алайҳ). Яна бир ўринда: “Бизнинг рўзамиз билан аҳли китоб (насроний ва яҳудий)ларнинг рўзасини саҳарлик қилиш ажратиб туради” деганлар (Имом Муслим ривояти). Ифторни тезлатардилар ва бошқаларни ҳам шунга буюрардилар. Намоздан олдин ҳўл мева билан оғиз очардилар, агар топилмаса, хурмо ёки бир икки қултум сув билан оғиз очардилар. Ривоят қилинишича, Пайғамбаримиз (соллаллоҳу алайҳи ва саллам) оғиз очганларида: “Ташналик кетди, томирлар намланди, ажр нақд бўлди, иншааллоҳ”, дер эдилар (Абу Довуд ривояти).\nҲар бир мусулмон рўзанинг фойда ва ҳикматларини билиши, уларга эришишни умид қилиши керак. Рўза тутиш тақвони юзага келтиради. Аллоҳ таоло: “...сизларга ҳам рўза тутиш фарз қилинди, шояд (у сабабли) тақволи бўлсангиз” (Бақара, 183) дейди. Рўза барча ёмон нарсалардан қутулиш йўлидир. “Ким ёлғон, туҳмат ва уларни тасдиқлашни, қўполликни ташламаса, еб-ичишни тарк этишига Аллоҳ таоло муҳтож эмас” (Имом Бухорий ривояти).\nРўзадорнинг шаҳвати камаяди ва сабри ортади. Шунинг учун Пайғамбаримиз (соллаллоҳу алайҳи ва саллам) уйланишга қурби етмаган ёшларни рўза тутишга чақирганлар. Рўза тутиш билан инсоннинг ичаклари, ошқозони ва бошқа аъзолари касаллик келтириб чиқарувчи турли зарарли моддалардан покланади. Рўза инсонда матонат, ирода ва вазминликни шакллантиради. Агар Рамазон ойи ёзнинг иссиқ кунларида келадиган бўлса, рўзадор шунга сабр қилса, Аллоҳ ажрини кўпайтиради ва унга ўзи кутмаган бошқа яхши сифатларни ҳам беради. Асмаий айтади: “Мен Маккада эканимда Рамазон келди. Макканинг иссиғидан қочиб, Тоифга кетдим. Йўлда бир аъробийни учратиб, ундан: “Қаерга кетяпсан?” деб сўрадим. У: “Муборак шаҳарга (Маккага) бориб, муборак ойни ўтказаман”, деб жавоб қилди. Унга: “Иссиқдан қўрқмайсанми?” дедим. У бўлса: “Иссиқдан қочаманми?!” деди”.\nҲақиқий рўза еб-ичиш ва шаҳватни тарк қилишгина эмас. Ҳақиқий рўза тил, кўз, қулоқ, қўл-оёқлар ва бошқа аъзоларни гуноҳлардан тийишдир. Қалб рўзаси эса дунё ташвишларини унутиб, охират билан машғул бўлишдир. Пайғамбаримиз (соллаллоҳу алайҳи ва саллам): “Ҳақиқий рўза фақат еб-ичишни тарк қилиш эмас, балки беҳуда ва фаҳш сўзлардан тийилишдир”, деганлар (Ҳоким ва Байҳақий ривояти). Жобир (розияллоҳу анҳу) айтади: “Агар рўза тутсанг, қулоғинг, кўзинг ва тилинг ҳам ёлғон ва ҳаромдан рўза тутсин! Қўшнингга озор берма! Рўза тутган кунинг сенда хотиржамлик ва виқор бўлсин! Рўза тутган кунингни рўза тутмаган кунингдек ўтказма!”\nРамазон ойида рўза тутиш билан бирга бошқа яхши амалларни ҳам имкон қадар бажариш керак. “Ким бир рўзадорни таомлантирса, унга ҳам рўза тутганнинг ажри берилади...” (Имом Термизий ва Аҳмад ривояти). Саҳобалар меҳмонсиз ифторлик қилмас эди. Умар (розияллоҳу анҳу) етим ва камбағаллар билан ифторлик қилар эди. Садақа беришни кўпайтириш суннатдир. Бу ойда Пайғамбаримиздан (соллаллоҳу алайҳи ва саллам) нима сўралмасин, албатта берар эдилар. Баъзи уламолар: “Рўза бойлар очлик таъмини татиб кўриши ва очларни унутмаслиги учун шариатга киритилган”, дейишади. Ҳам рўза тутган, ҳам садақа берган киши гуноҳлари кечирилиб, дўзахдан йироқлашади ва жаннатга киришга яқин бўлади. Қуръон тиловатини кўпайтириш ҳам суннатдир. Пайғамбаримиз (соллаллоҳу алайҳи ва саллам) Рамазон ойида Жаброил (алайҳиссалом) билан ҳар куни Қуръон ўқир эдилар. Саҳобалар Рамазон ойида Қуръон ўқишни бошқа ибодатлардан устун қўйишар ва уч кунда ёки бир ҳафтада бир марта хатм қилишарди. Рамазон ойи кирганида Зуҳрий (раҳматуллоҳи алайҳ): “Бу Қуръон тиловати ва тоам бериш ойидир”, деб айтарди.\nМуборак қадр кечаси ҳам шу ойда, уни ғанимат билиш керак. Аллоҳ таоло айтади: “Қадр кечаси минг ойдан яхшироқдир” (Қадр, 3). Бу кечада қилинган ҳар қандай яхши амал минг ой мобайнида қилинган амаллардан яхшидир. Пайғамбаримиз (соллаллоҳу алайҳи ва саллам): “Қадр кечасини Рамазон ойи охирги ўн кунлигининг тоқ кунларидан қидиринглар” деганлар (Муттафақун алайҳ). Шунинг учун Расулуллоҳ (соллаллоҳу алайҳи ва саллам) Рамазоннинг охирги ўн кунлигида масжидда эътикоф ўтирар эдилар.\nАллоҳ таоло барчамизга бу ойни муборак қилсин. Бу ойдаги эзгу амалларимизнинг савобини кўпайтириб, гуноҳларимиз кечирилишини ва бошқа ойларни ҳам шундай баракали ўтказишимизни насиб этсин.\n2105 марта ўқилган.


Яқинда бўлиб ўтган адабий йиғинда адабиётдаги жанговарлик ҳақида сўз борди. Ижодкорда жасоратнинг етишмаслиги, бунинг сабаблари ҳақида баҳс юритилди. Камина ўша лаҳзаларда бу дунёда қўрқмай яшаш нақадар бахт экани хусусида ўйларди…\nБир сафар Колумбиянинг Меделлин шаҳридаги ҳибсхоналарнинг биридаги мушоирада қатнашдим. Шаҳар тоғ ёнбағрида жойлашгани сабабли, маҳбуслар чор атрофни бемалол томоша қилишлари мумкин эди. Ҳар бир маҳбус кўнглидаги озодликка бўлган ғоят катта умид ва орзу бўй чўзиб бораётганини сездим унда. Қобиқдан қутулишнинг уҳдаси бунчалар оғир бўлмаса…\nБир нарса қораламоқчи бўлсам, уни ҳамма ўқийди, у ҳамма учун бўлиши мумкин, деган ниятда ёзаман. Шеърдан шеърга тозариш учун қалам олмаган ижодкор бу дунёнинг туганмас кирдикорлари қаърига чўкиб бораверади. Моддият, манфаат, маишат каби жилолар покланаётган шоир қалбига раҳна сола билмайди. Шоядки, ўзлигини англаётган, ғуборсизланаётган кўнгил ҳислари бошқаларга ҳам кўчса. Ана шунда орзум ушалмоқда, дейиш ўринли бўлади шоир учун. Ўшанда бир-бирига керак эканини сезади инсон. Шунда ҳали-вери бу дунёдан нафасимиз қайтмайди, иншааллоҳ…\nТошкент, 6 декабр, 2009 йил\nУшбу китобни сақлаб олиш учун ҳавола: Хавотир ороли / The island of anxiety / La isla de la ansiedad


Ўзларингиз қурган тузоққа ўзларингиз тушдингизлар « Ўзбекистон Халқ Ҳаракати\nМаданият вазирлиги тизимидаги коррупцион схемалар!\nЎзларингиз қурган тузоққа ўзларингиз тушдингизлар\n09 Temmuz 2019 - 22:38 'да юкланди ва 1510 марта ўқилди.\nЎқувчилигимизда бир кекса тарих ўқитувчимиз бўларди. Ҳамиша: “Дўсту нодондин душману олтин зийрак яхши” деб қўярдилар…\nМуътабар Тажибоева, сени “ўқимагансан, қаричинг ҳам шунга яраша калта” десам, мендан хафа бўласан.\nСен нима қилиб қўйганингни биласанми, таҳлил қила оласанми? Миянгга мита тушмаганми мабодо?\nСен Муҳаммад Солиҳнинг қўлига инкор қилиб бўлмайдиган далил тақдим этиб қўйдинг-ку!\nЭнди сен хожаларингнинг калтафаҳимлигини – бу хатосини тўғрилаб бўладими?\nМуҳаммад Солиҳ билан Россиядаги бир қочқиннинг ўртасида бундан уч йил аввалги, Каримов вафоти кунлари бўлиб ўтган телефон сўзлашувларини, махфий ёзиб олинган мулоқотни элга ошкор этиб, ўзингча, Америка очдингми?\nҲожанг ким сенинг, “куратор”инг ким!\nСен Муҳамад Солиҳнинг қўлига “Ўзбек мухолифат етакчиси Ўзбекистон ҳукуматининг махфий хизматлари томонидан ҳамиша таъқибу тазйиқда, кузатувда умргузорлик қилгани ва қилаётганлигини инкор қилиб бўлмайдиган далилий ашё” бериб, ўзингни ва “куратор”ингни оламга ошкор қилиб қўйдинг-ку!\nТаёқнинг ҳамиша икки томони бўлишини билмасмидинг? Унинг бир учи мўлжалингдаги одамнинг бошини ёрса, иккинчи учи ўз бошингни қон қилиши ҳақида эшитмаганмисан?\nМайли, сен ўқимаган, уқмаган бир оми хотинсан, бироқ ҳожаларингни нима жин чалган?!\nНима бўпти? Гул умри ёт юртларда сургунда ўтган одам умрининг кушандаси оламдан ўтса, суюниши табиий эмасми?\nЮртга қайтишни орзуласа, айбми?\nМана, сенам юртга қайтиш илинжида олапар каби илинган одамнинг оёғидан олиб юрибсан-ку!\nМухолифат шундай ўйлайди, шундай сўйлайди!\nСуҳбатдаги Мирзиёев шаънига нисбатан бундан уч йил олдинги айтилган сўзларни КАТТАнинг қулоғига етказсам, юрт дарвозалари менга ланг очилади деб ўйладингми, нодон!\nЭнди, гапни мендан эшит: Мирзиёевнинг президент бўлганида энсалари қотиб кетган одамларнинг бири мен бўламан!\nҚаерда-ки йиғилиш бўлса, “Осмондан тушган одам эмас, сал кам 14 йил мамлакатда иккинчи одам бўлган. Барча иллатларни беш қўлдай биларди. Халқ ҳаётида “инқилоб” қилса, шу 14 йил давомида лоақал бир соҳада бўлсаям қиларди. Вилоят ва туманларга нуқул қамалиб чиққанларни ҳоким қилиб тайнилаб қўйган. Бир оғиз сўз билан айтганда, “мамлакатни бир ҳовуч жиноятчилар бошқармоқда” дея мамлакат ичкарисида туриб, баралла айтган, айта олганларнинг биттаси ўзим бўламан.\nБу гапларни гапираётганимда сенга Муҳаммад Солиҳнинг телефон сўзлашувларини хуфёна ёзиб узатган “куратор”ларинг менинг овозимни ёзиб олишмади, тепадагиларга етказишмади деб ўйлайсанми? Менинг бу гапларимдан кейин айрим “ҳуқуқбонлар” мени айланиб ўтишарди!\nБироқ нимадир сабаб бўлади-ю, инсон ўз фикрида туб бурилиш ясайди.Мирзиёевни кескин танқид қилиб юрган фуқаро президентнинг кейинги чиқишларини кузатдим, нутқларини қайта-қайта эшитдим. Бу ҳукумат арбоби билан битта ўхшашлик жиҳатимиз борлигини сездим: шеваси сираям ўзгармабди! Умри Бошкнетда ўтган бўлсаям, Бош вазирлик қилсаям… Тили “вуза, вотти, “ока” деб бирам буралиб кетмабди. Ўз диалектини йўқотмабди.\nҚарасам, Мирзиёев мамлактада ўзгаришлар қиламан деб чинданам куйиб-пишаяпти: ҳали бу порахўрни ишдан олади, ҳали бу арбобнинг таъзирини беради, ҳали бунисини танобини тортиб қўяди. Жон куйдиради, фуқаролик жамиятига эркинлик беришга уринади.\nКейин мен ўзимга ўзим дедим: Хай, кел, қўй, шу одамга Яратганнинг назари тушибди. Нимадир қилмоқчи, нималарнидир ўзгартирмоқчи. Имкон қадар қаватига кириб, қўлимиздан келганча кўмаклашайлик қани”, дедим ўзимга ўзим.\nҲа, нима, жиноят қилибманми?\nМен ҳаддимни билмайман. Гоҳида ҳаддимдан ошиб кетгудек бўлсам, Муҳаммад Солиҳ менга “Ҳар қандай одам ҳам имконият беришга муносиб” деб қўярдилар. Ажаб эмас, 3 йил олдинги ўша суҳбатдан кейин мухолифат етакчисининг ҳам Мирзиёевга нисбатан фикри ижобий томонга ўзгарган бўлса.\nИнсон дунёқараши тош эмас-ку бир жойда қотиб қолган!\nЭй, миясига мита тушган Муътабар! Бу сиёсат! Сиёсат шундай нарсаки, халқ манфаати учун керак бўлса, ашаддий душманингга ҳам ним табассум қиласан, қўлларини қисиб, қучоқ очасан! Элнинг эртаси учун шундай қилишга мажбурсан!\nСенЛАРнинг бу “далилий ашё”ни эълон қилишдан мақсадларинг нима эди ўзи?\nМухолифат ва ҳукумат ўртасига ўтиб бўлмас жарлик тўшашми? Ёки Мирзиёевни ҳам Каримов каби қўрқув исканжасида тутиб туришми?\nСенлар ўзларингиз қурган тузоққа ўзларингиз тушганингизни ҳам сезмайдиган даражада жоҳилмисизлар?\nYazıyı paylaş "Ўзларингиз қурган тузоққа ўзларингиз тушдингизлар"\nДолзарб, Жамият, Хабарлар\nŞuanda Toshkent siti adlı kişinin yorumuna cevap yazıyorsunuz. Cevabı iptal etmek için tıklayın.\nмутабар сассик деревнялиги гапларидан, овозини беукшовлигидан сезилиб турарди… Мирзияевга келсак мен халким Устига бир бало келяпти деб роса йиглагандим. Чунки танимасдимде. Хозир фикрим узгарган. Сог булсинлар илохим. М Солихни шерларига гап йук. Улар албатта кайтишларининг тарафдориман.\nToshkent siti ;\nbiz Muhammad Solihni vatanga kaytishini hohlaymiz,hurmatli Shavkat Miramonovich Muhammad Solihni vatanga kaytaring,hamma sizni diktaturani kulatgan odam deb biladi, agar Muhammad Solihniyam kaytarsangiz nur ustiga alo nur bulardi\nMutabar Tojibaeva sindi,singandayam parcha parcha bup ketdi\nфейсбукда троллар компанияси Мухаммад Солихга хужум килибди,Мутабар опа ва унинг шайкаси канчалар пасткаш эканлиги куриниб турибди,Мирзиёев президент булишига хакикатдан\nхам купчилик карши эди,мен узим хам карши эдим\nаммо кегин фикрим узгарди,нима бир одамни президент булишига карши булсангиз жиноятчи\nбуласизми,унда сайловларни нима кераги бор\nахмок Мутабар узини кимлигини ошкор килганига\nузини фаросати етяпдимикан\nМалохат опа кимларга гап тушинтирмокчисиз,саводсиз кумрику мутабар дегани,сиёсат тугрисида,сиёсатчи тугрисида тушинтирмокчи булибсиз буларга,булар унака гапларни тушинмайди,уша дхх акалариям халигача\nдеди деди билан кун куришяпди савод билим ноль буларда,Мухаммад Солихни халигача такиб килишаётганини исботлаб печат хам босворишди бу ахмоклар


36770 Ўқиш режими + -\nМуҳаррам ойи ҳижрий-қамарий тақвим бўйича йилнинг биринчи ойидир. Муҳаррам ойининг биринчи куни янги йилнинг бошланиш кунидир. Барчангизни ҳижрий 1442 йилнинг бошланиши билан чин қалбдан муборакбод этамиз. Аллоҳ таоло бу йилни юртимиз, халқимиз, аҳли оиламиз учун хайр-барака йили бўлишини насиб этсин.\nМуҳаррам ойи ҳурматли ойдир. “Муҳаррам” сўзи, луғатда “ҳурматланган”, “ҳаром қилинган”, “улуғланган” маъноларини англатади. Аллоҳ таоло: «Албатта, Аллоҳнинг ҳузурида ойларнинг сони Аллоҳнинг осмонлару ерни яратган куни ўн икки ой қилиб белгиланган. Улардан тўрттаси (уруш қилиш) ҳаром (ойлар)дир. Мана шу тўғри диндир. У(ой)ларда ўзингизга зулм қилманг», деган (Тавба сураси, 36-оят).\nБу ой Аллоҳ таоло урушни ҳаром қилган тўрт ойдан биридир. Зикр қилинган ҳукм тўғри дин ҳукмидир. Ислом ҳукмидир. Ушбу ояти карима ойларнинг ҳисоби, табиий равишда, Аллоҳ осмонлару ерни яратган пайтдаёқ, уларнинг ҳаракатига боғлиқ қилиниб ўн икки этиб белгиланганлигини баён қилмоқда. Бу доимий равишда бир хил турадиган собит ҳисобдир. Унга инсоннинг ҳеч дахли йўқ. Инсон фақат Аллоҳ яратган нарсаларга қараб, Аллоҳ берган ақл билан ойларни санайди, холос.\nАшуро куни эса муҳаррам ойининг ўнинчи кунидир. Расулуллоҳ соллаллоҳу алайҳи васаллам бу ойда рўза тутишга тарғиб қилганлар. Али розияллоҳу анҳудан ривоят қилинади. Бир киши Расулуллоҳ соллаллоҳу алайҳи васалламга: «Эй Аллоҳнинг расули, Рамазондан кейин қайси ойда рўза тутишимга буюрасиз?» деди. Шунда у зот: «Агар Рамазондан кейин рўза тутмоқчи бўлсанг, муҳаррам ойида тутгин. Чунки у Аллоҳнинг ойидир, унда бир қавмнинг тавбасини қабул қилган яна бошқа қавмларнинг ҳам тавбасини қилади», деб жавоб бердилар». (Имом Термизий ривоят қилган).\nРасулуллоҳ соллаллоҳу алайҳи васаллам яна шундай марҳамат қилганлар: “Кимки Ашуро кунида ўз аҳли оиласига кўпроқ нафақа қилса, яъни рўзғорини бут қилиб берса, Аллоҳ таоло йил давомида унинг ризқига кенгчилик беради”.\nФақиҳ Абу Лайс ас-Самарқандий айтадилар: “Икрима розияллоҳу анҳу дейдилар: “Ашуро куни Одам алайҳиссаломнинг тавбаси қабул қилинган кун. У кунда Нуҳ алайҳиссалом кемадан туширилдилар ва шукронасига рўза тутдилар. У кун Фиръавн денгизга ғарқ бўлди. Бани Исроил қавмига денгиз йўл берди ва унинг шукрига рўза тутдилар. Агар қодир бўлсанг, у кунда сен ҳам рўза тут”.\nРасулуллоҳ соллаллоҳу алайҳи васаллам: “Ашуро кунининг фазилатини қидиринг. Чунки у Аллоҳ таоло танлаган муборак бир кундир. Кимки бу кунни рўза билан ўтказса, Аллоҳ таоло фаришталар, набийлар, шаҳидлар, солиҳларнинг ажрини беради. Ашуро кунида ким оиласига, фарзандларига, аёлига, фақир инсонларга лутф кўрсатса, уларни хурсанд қилса, Аллоҳ таоло у бандасини кейинги йилга қадар хурсандчиликлардан ажратмайди”, дедилар. Ашуро куни оиласига кенгчилик қилса, бозорлик қилиб, рўзғорини бут қилиб олса, йилнинг қолган ойлари ҳам баракатли бўлиши умид қилинади.\nСуфён Саврий: «Биз буни тажриба қилиб кўрдик ва ана шундай бўлишини топдик» деган.\nСуфён ибн Уяйна: «Биз буни эллик ёки олтмиш йил тажриба қилиб кўрдик ва фақатгина яхшилик кўрдик», деган.\n«Ал-Муҳит» китобида шундай дейилган: Жобир раҳматуллоҳи алайҳ: «Мен қирқ йил тажриба қилдим, бўлмай қолмади», деган.\n09:44 / 06.03.2017 3422\nСАВОЛ Аборт қилишни гуноҳ санаймиз. Спирал қўйишликни ҳаром деб эшитдим. Шариат нуқтаиназаридан жавоб берсангиз. ЖАВОБ Бисмиллаҳир роҳманир роҳим. Саволингизда давоми...\n08:09 / 16.10.2016 2825\nАнас розияллоҳу анҳудан ривоят қилинади Расулуллоҳ соллаллоҳу алайҳи васаллам «Ҳар бир диннинг хулқи бўлади. Исломнинг хулқи ҳаёдир», дедилар. Ибн Можа ривоят давоми...\n19:30 / 28.12.2016 1251\nРАНХиГС олийгоҳининг Шимолий Кавказ филиали талабаси Ислом Ахсиев ўқувчиларни тадқиқотларга жалб этиш мақсадида тузилган Замонавий илмфан тадқиқот ва давоми...\n11:00 / 31.08.2019 622


ҚАЛБЛАР ҚУВОНЧГА ТЎЛГАН КУН » Фаровон юрт\n"...Сизларнинг ўз олдингизга юқори мақсадлар қўйиб, вақтингизни беҳуда ўтказмай, доимо билим ва кўникмаларингизни ошириб боришингиз, янги касб-ҳунарларни эгаллашингиз ва энг асосийси ўз мақсадингиз сари тинмай ҳаракат қилишингиз албатта келгусидаги муваффақиятларингиз гаровидир.\nЎрганиш, изланиш ва интилишдан асло тўхтаманг!.."\nЎзбекистон Республикаси Президенти Шавкат Мирзиёевнинг юртимиздаги мактаблар битирувчиларига йўллаган табригидаги қалбларни ҳис-ҳаяжонга тўлдирган сўзлар нафақат битирувчиларни, мамлакатимизда яшаётган ҳар бир юртдошимизнинг юрагидан чуқур жой олди. Бу ҳаяжонни сўз билан ифодалаш қийин.\nБарча жойда бўлгани каби Нишон туманидаги 1-умумий ўрта таълим мактабида ташкил этилган "Сўнгги қўнғироқ" тадбири ҳам узоқ вақт битирувчи ёшларнинг ёдидан кўтарилмайди. Байрамона безатилган илм маскани томон дадил қадам ташлаётган битирувчиларнинг қувончини кўрган киши беғубор болаликларини жаннатмакон юртда тинч ва фаровон, осуда осмон остида ўтказаётганликларининг ўзи катта бир бахт. Мактаб ҳовлисига тутуш бўлган боғдаги турфа атиргулларнинг чамандек очилиб, борлиққа фусункорлик бахш этаётганлигидаги бу гўзаллигига, ранго-ранг атиргулларга боқиб тўймайсан, киши. Баҳор шабадасида оҳиста тебранаётган гуллар болажонлар кайфиятини кўтарганлиги ҳам бор ҳақиқат. Шунда гулларни экиб ўстирган боғбонига рахмат дейсан, беихтиёр.\nАна шундай мафтункор тонгни ҳис-ҳаяжон билан қаршилаган 86 нафар 11-синф битирувчилари даврага таклиф этилгач, Ўзбекистон Республикаси Давлат байроғи олиб кирилиб, давлатимиз мадҳияси янгради. Туман ҳокими Президентимизнинг битирувчиларга табригини ўқиб эшиттирди. Аълочи ва жамоатчи ўқувчиларга, бир гурух ўқитувчиларга мактаб директорининг, Республика маънавият ва маърифат маркази туман кенгаши раиси, туман ҳокими Мухтор Ҳайитмуродов номидан ташаккурномалар топширилди. Битирувчилар томонидан тайёрланиб номойиш қилинган бадиий чиқишлар даврага файз киритди.\n-Президентимизнинг биз ёшларга йўллаган табрикларидан ниҳоятда қувондим,-дейди 11"В"-синф битрувчиси Нилуфар Орипова.-Ҳаяжонимнинг чеки йўқ. Тадбирни олиб бориш менга ишониб топширилганлиги ҳам келгусида сухандон, телебошловчи бўлишимга замин яратади. Мактабда фаолият бошлаган ижодий-маданий масалалар бўйича тарғиботчи устозимиздан кўп нарсаларни ўргандим. Яратилаётган имкониятлардан оқилона фойдаланиб, келгусида Ватанимиз куч-қудратини мустаҳкамлашда ўз ҳиссамизни қўшамиз. "Сўнгги қўнғироқ" тадбири қалбларни қувончга тўлдирган кун сифатида бир умр ёдимизда қолади.\nТадбирда туман халқ таълими бўлими мудири Жаҳонгир Холмуродов иштирок этди ва битирувчиларни табриклади.\nНишон туманидаги 1-умумий ўрта таълим мактабининг\nижодий-маданий масалалар бўйича тарғиботчиси,\nЎзбекстон Журналистлари ижодий уюшмаси аъзоси.\nAdmin. Жойлаштирган санаси: 26-05-2021, 09:54\nАсосий сахифа » "Фаровон юрт" газетаси » ҚАЛБЛАР ҚУВОНЧГА ТЎЛГАН КУН


Тотувлик ва фаровонлик гарови\n1 Декабрь 2021, Чоршанба 15:00\nЮртимизда ўзаро ҳамжиҳатлик, дўстлик ва иноқлик ҳамиша қадрлаб келинади. Зеро, нафақат оилалар балки, мамлакатлар орасидаги яқин ҳамкорлик ва дўстона муносабатлар ҳар қандай нифоққа чек қўяди. Муштарак мақсадлар эса элни, юртни тараққиётга, фаровонликка бошлайди.\nЎзбекистон Республикаси Президенти Шавкат Мирзиёевнинг лавозимга киришиш тантанали маросимига бағишланган Олий Мажлис палаталари қўшма мажлисидаги нутқида, Ўзбекистоннинг энг улкан бойлиги – турли миллат ва элатлар, диний конфессиялар вакиллари ўртасидаги тинчлик ва барқарорлик, ўзаро ҳурмат ва ҳамжиҳатликда, деб таъкидлаганлари бежиз эмас. Бинобарин, янги уйғониш – учинчи Ренессанс даврига пойдевор қўяётган халқимиз мамлакатдаги тинчлик ва фаровонликнинг қадрини бебаҳо деб билади. Зеро, яқин-узоқ минтақалардаги нотинчлик ва ўзаро адоват олови қанчадан-қанча инсонлар ҳаётини таҳликага солиб тургани маълум.\nЎзбекистон халқаро ислом академиясида бўлиб ўтган “Миллатлараро тотувлик ва диний бағрикенглик – жамият барқарорлиги гарови” мавзусидаги халқаро илмий-амалий конференция шу маънода кенг жамоатчилик эътиборини тортди. Конференция Вазирлар Маҳкамаси ҳузуридаги Миллатлараро муносабатлар ва хорижий мамлакатлар билан дўстлик алоқалари қўмитаси, Дин ишлари бўйича қўмита, Ўзбекистон Республикаси Қонунчилик палатаси Халқаро ишлар ва парламентлараро алоқалар қўмитаси ҳамда Ўзбекистон халқаро ислом академияси ҳамкорлигида ташкил этилди.\nКонференцияда таниқли олимлар, тадқиқотчилар, соҳа вакиллари, турли диний конфессия вакиллари, хорижлик нуфузли меҳмонлар иштирок этди.\nОфлайн ва онлайн тарзда ташкил этилган тадбирни Вазирлар Маҳкамаси ҳузуридаги Дин ишлари бўйича қўмита раисининг биринчи ўринбосари, Ўзбекистон халқаро ислом академияси ректори Музаффар Комилов олиб борди.\n– Буюк ипак йўли чорраҳасида бўлган Ўзбекистон қадимдан турли цивилизация ва маданиятлар ўзаро муносабатга киришган табаррук юрт ҳисобланади, – деди Ўзбекистон Республикаси Бош вазири ўринбосари, Туризм ва спорт вазири Азиз Абдуҳакимов. – Бу диёрда ёнма-ён яшаган турли халқлар, маданият ва динлар вакилларининг айнан дўстлик, яхши қўшничилик муносабатлари минтақамизнинг маданий ривожида муҳим омил бўлган. Бу анъана бугун ҳам давом этиб, турли миллат ва элат вакиллари мустақил Ўзбекистон тараққиёти йўлида бир мушт бўлиб ҳаракат қилаётгани кўпчилик учун ибратдир.\nВазирлар Маҳкамаси ҳузуридаги Миллатлараро муносабатлар ва хорижий мамлакатлар билан дўстлик алоқалари қўмитаси раиси Рустамбек Қурбонов юртимизда миллатлараро ва конфессиялараро тотувлик, тинчлик ва барқарорликни сақлаш йўлида олиб борилаётган самарали ислоҳотларга алоҳида тўхталди.\n– Миллатлараро тотувлик, диний бағрикенглик таъминланган кўп миллатли мамлакатимизда турли халқларнинг маданият ва урф-одатларига ҳамиша ҳурмат билан қаралади, – деди у жумладан. – Бугунги кунда юртимизда олиб борилаётган кенг кўламли ислоҳотлар марказида, аввало, инсон манфаати, унинг ҳуқуқ ва эркинликларини таъминлаш устувор аҳамиятга эга. Президентимиз 2020-йил 29-декабрдаги Олий Мажлисга Мурожаатномасида жамиятда миллатлараро тотувлик ва бағрикенглик муҳитини мустаҳкамлашга қаратилган ишларни сифат жиҳатидан янги босқичга олиб чиқишни қайд этиб, Бирлашган Миллатлар Ташкилоти Бош Ассамблеясининг резолюсияси билан ҳар йили 30-июлни – Халқаро дўстлик куни сифатида кенг нишонлаш, мазкур санани юртимизда “Халқлар дўстлиги куни” деб белгилашни таклиф этгани амалий ишлар самарасидир.\nБугунги кунда юртимизда 130 дан ортиқ миллат ва элат, 16 та диний конфессия вакиллари аҳил-иноқликда яшаб келмоқда. Уларнинг ҳуқуқ ва эркинлигини таъминлаш, таълим олиш, касб-ҳунар эгаллаш, миллатига хос анъана ҳамда қадриятларини ҳурмат қилиш учун барча зарур шароитлар яратилган.\n– Сўнгги йилларда мамлакатимизда барча соҳа ва тармоқлар қатори диний-маърифий жабҳада, хусусан, турли диний конфессия вакиллари ўртасида ўзаро дўстлик ва ҳамжиҳатлик ришталарини янада мустаҳкамлаш борасида жиддий ва салмоқли қадамлар ташланди, – деди Дин ишлари бўйича қўмита раиси Содиқ Тошбоев. – Айниқса, халқаро диний эркинликлар соҳасидаги экспертлар, соҳа мутахассислари мамлакатимизга ташрифи чоғида диний эркинликни таъминлаш, амалдаги нормаларни соддалаштириш, радикализмга қарши курашиш, шунингдек, жаҳолатга қарши маърифат борасидаги амалий ишларга юқори баҳо бериб келмоқда.\nПрезидентимиз томонидан мазкур йўналишда илгари сурилаётган ташаббуслар Ўзбекистоннинг янги қиёфасини жаҳон ҳамжамиятига намоён этмоқда. Айниқса, 2018-йил 12-декабрда БМТ Бош Ассамблеясида Ўзбекистон Республикаси Президенти Шавкат Мирзиёев таклифи билан “Маърифат ва диний бағрикенглик” махсус резолйуциясининг 193 та мамлакат томонидан якдиллик билан қабул қилингани катта аҳамиятга эга бўлди.\nТадбирда Европада Хавфсизлик ва Ҳамкорлик Ташкилотининг Ўзбекистондаги лойиҳалари координатори Пер фон Аркс эса, юртимизда диний бағрикенгликни таъминлаш масаласи ҳар қачонгидан-да устувор масала сифатида кўрилаётганини эътироф этди.\n– Ўтган йиллар давомида Ўзбекистонда инсон ҳуқуқлари соҳасида катта ўзгаришлар, турли динлар, конфессиялар, диний бағрикенглик бўйича конструктив мулоқот йўлга қўйилганига гувоҳ бўлдим, – деди ЙХҲТнинг Ўзбекистондаги лойиҳалари координатори Пер фон Аркс. – Миллатлараро муносабатлар, турли конфессиялар ўртасидаги мулоқот ва ўзаро ҳурмат биз учун муҳим аҳамиятга эга. Бу борада Дин ишлари бўйича қўмита, Миллатлараро муносабатлар ва хорижий мамлакатлар билан дўстлик алоқалари қўмитаси фаолияти муҳим аҳамиятга эга бўлиб, ЙХҲТ томонидан доимо қўллаб-қувватланмоқда. Ўзбекистоннинг бу борадаги ўзига хос тажрибасини инобатга олиб, юртингизда турли миллат ва элатлар, диний конфессиялар ўртасидаги ҳамкорликни мустаҳкамлаш йўлида олиб бораётган ишларингизни олқишлаймиз.\nАнжуманда “Жамиятда миллатлараро тотувликни таъминлашда Ўзбекистон тажрибаси”, “Миллатлараро ва динлараро дўстликни таъминлашда исломнинг ўрни”, “Марказий Осиё халқлари маънавий меросида миллатлараро бағрикенглик масалалари”, “Диний бағрикенглик –давлат ва жамият барқарорлиги гарови”, “Марказий Осиё халқларининг муштарак бағрикенглик тамойиллари”, “Ёшларни маънавий-ахлоқий баркамол этиб тарбиялашда миллий маданий марказларнинг ўрни” каби мавзулардаги маърузалар тингланди.\n– Бугунги кунда дунёнинг кўплаб ҳудудларида содир бўлаётган миллий ва диний шаклдаги низо ва зиддиятлар жаҳон ҳамжамиятини ташвишга солмай қўймайди, албатта, – деди Ўзбекистон халқаро ислом академияси проректори Зоҳиджон Исломов. – Мана шундай шароитда янги Ўзбекистонда ҳукм сураётган тинчлик ва фаровонлик, миллатлараро тотувлик, ўзаро ҳурмат муносабатини сақлаш муҳим вазифа бўлиб қолмоқда. Она Ватанимиз азалдан қадимий динлар ривож топган макон сифатида дунё цивилизацияси тарихида алоҳида мавқега эга. Тарихга назар солсак, Ўзбекистон ҳудудида турли маданият, урф-одат, турмуш тарзига эга халқлар яшаганига гувоҳ бўламиз. Қулай географик манзилда жойлашгани сабаб кўплаб мамлакатлар билан маданий-маърифий, ижтимоий-иқтисодий алоқалар олиб борган. Қувонарлиси, бугун юртимиз диний бағрикенгликни таъминлаш борасида бутун дунёга намуна бўлмоқда.\nТадбирда Рус православ черкови Тошкент ва Ўзбекистон епархияси раҳбари митрополит Викентий Морар ҳамда Рим-католик маркази раҳбари епископ Ежи Масулевич ҳам сўзга чиқиб, юртимиздаги диний бағрикенглик ва миллатлараро тотувлик қадриятга айланганини таъкидлади.\n– 2021-2022-йилларда Тошкент епархияси юбилей санасини нишонлайди, – деди Рус православ черкови Тошкент ва Ўзбекистон епархияси раҳбари митрополит Викентий Морар. – 150 йилдан бери ёнма-ён яшаб келаётган халқларимиз доимо бир-бирининг хурсандчилигига шерик бўлади. Ўзаро ишонч, ижобий муносабатлар, ҳамкорлик алоқаларининг бу ёрқин намунаси кўплаб хориж мамлакатлари учун ибрат бўла олади. Мазкур йиллар давомида диний ва миллий низолар содир бўлмагани мамлакатимиз раҳбариятининг оқилона сиёсати туфайлидир.\nҚизғин ўтган конференция қатнашчилари томонидан юртимизда яшаётган барча миллат ва элат вакиллари яхлит ҳолда Ўзбекистон халқини ташкил этиши, улар бир-бири билан ҳамжиҳат бўлиб, юртимиз равнақи йўлида сидқидилдан меҳнат қилаётганликлари таъкидланди. Юксак тараққиётга миллатлараро тотувлик, диний бағрикенглик, тинчлик-осойишталикни янада мустаҳкамлаш орқали етиш мумкинлиги қайд этилди.\nМанба: “Янги Ўзбекистон” газетаси 2021-йил 19-ноябр, 233-сон


Узоқ кутилган ғалаба | "NAVBAHOR" FUTBOL JAMOASINING RASMIY WEB SAHIFASI\nСўнгги турларда ғалаба қозона олмай мухлисларини ранжитаётган футболчиларимизни “Қизилқум”га қарши ўйинда ғалабадан бошқа натижа қониқтирмасди. Навбатдаги турда йўқотиладиган очколар чемпионат якунида жамоамизга панд бериб қўйиши ҳеч гап эмасди. Ҳар ҳолда кейинги турлардаги рақибларимизни жиддийлар сирасига киритиш мумкин эди. Шу сабабдан барча ғалаба ҳақида ўйлаётганди. Лекин, таркибдаги йўқотишлар “Навбаҳор”ни вазифасини қийинлаштиришини эҳтимоли юқори эди.\n«Навбаҳор» – «Қизилқум» - 1:0 (0:0). Косонсой. «Марказий» ўйингоҳ. 3383 томошабин.\nҲакамлар: Владислав Цейтлин, Хусниддин Шодмонов, Равиль Шояхметов, Рустам Толибжонов.\nУчрашув комиссари – Н.Лутфулин.\n«Навбаҳор»: 78. Павел Леус, 3. Ботир Тўрабоев, 10. Акрам Баҳриддинов, 17. Соҳиб Абдуллаев (23. Абдумалик Абдуллаев, 70), 21. Аъзам Алиев, 22. Рўзимбай Аҳмедов, 25. Абдураззоқ Жўраев, 30. Собир Ҳамидов (96. Акбаршо Рашидханов, 76), 32. Жаҳонгир Меҳмонов, 47. Тимур Яфаров, 99. Аюбхон Гаппаров (51. Ислом Исмоилов, 58).\nЗахирада қолганлар: 1. Виктор Мочалов, 13. Тимур Султанов, 19. Дурбек Умаралиев, 26. Қаҳрамон Маҳаммаджонов.\n«Қизилқум»: 1. Эркин Жабборов, 11. Наврўз Алимов (87. Руслан Санаев, 80), 14. Файзулло Қамбаров, 23. Сарвар Холматов, 43. Акмал Холиқов, 44. Алишер Холиқов (53. Хуршид Йўлдошев, 46), 47. Жамшид Шоҳназаров, 50. Элдор Бойматов, 54. Асқар Муҳиддинов, 58. Акмал Рустамов, 90. Зафар Тўраев (6. Фарруҳ Ҳайдаров, 56).\nЗахирада қолганлар: 55. Артём Макосин, 51. Бобур Искандаров, 57. Исроил Эргашев, 77. Азизбек Усмонов.\nГол: Б.Тўрабоев (90+3).\nОгоҳлантиришлар: С.Абдуллаев (4), А.Жўраев (24) – А.Рустамов (24), А.Муҳиддинов (90).\n“Навбаҳор” мураббийлари штаби таркибдаги йўқотишлар ўрнини ёшлар билан тўлдиришга қарор қилишди. Шу сабабли, таркибда жиддий ўзгаришлар кузатилди. Хусусан анча вақтдан бери ёшлар сафида шуғулланиб келаётган Абдураззоқ Жўраев ўнг қанот ҳимоясида тўп сурди. Ботир Тўрабоев ҳимоянинг чап қанотидан ўрин олган бўлса, Соҳиб Абдуллаев олдинги чизиқда, Аюбхон Гаппаров эса ярим ҳимоянинг чап қанотига ўтказилди. Жароҳат туфайли сафдан чиққан Ғайрат Жўраев ўрнини эса Акрам Баҳриддинов эгаллади. Шу сабабли марказда Аъзам Алиев ва Собир Ҳамидовлар тўп суришди.\nУчрашув давомида асосан футболчиларимиз устунликка эга бўлишди. Зарафшонликлар лигада қолиш учун курашаётганликлари боис асосий эътиборни ҳимояга қаратишлари олдиндан маълум эди. Тахминлар ўзини оқлаб Лукин шогирдлари ҳимояда хушёр ҳаракат қилиш билан бир қаторда қарши ҳужумлар учун имконият қидиришди. Бу эса “Қизилқум”нинг айрим ҳужумларини кескин тус олишига замин яратди. “Лочинлар” эса рақибнинг зич ҳимоясини ёриб ўтишда қатор қийинчиликларга дуч келишди. Биринчи бўлим давомида гол уриш учун Соҳиб Абдуллаев, Рўзим Аҳмедов ва Собир Ҳамидовларда имконият бўлсада, футболчиларимизга якуний зарбаларни беришда аниқлик етишмади. Ўз навбатида “Қизилқум” ҳам қарши ҳужумларда имкониятларга эга бўлди. Айниқса Наврўз Алимов ҳимоячиларимизни хушёр тарзда ҳаракат қилишга ундади. Дастлаб, Файзулло Қамбаров вазиятдан фойдалана олмаган бўлса Алимов танаффусга қадар икки имкониятни қўлдан бой берди. Бўлим сўнггида Алимовдан омадни юз ўгириши туфайли Леус дарвозаси ишғол қилинмади.\nТанаффусдан кейин футболчиларимиз ҳужумкорликни оширган ҳолда тўп суришди. Жамоамиз аъзолари ҳарчанд уринишмасин, Жаббаров дарвозасига йўл топишда қатор қийинчиликларга дуч келишди. Бунга эса зарафшонликларни асосий эътиборни ҳимояга қаратишлари сабаб бўлди. “Қизилқум” жамоаси Наманган вилоятига ҳеч бўлмаганда дуранги таъминлаш мақсадида келганликларини амалда намойиш этиб, майдоннинг ҳар бир қаричи учун кескин тарзда курашишди. Меҳмонлар Леус дарвозасига иккинчи бўлимда асосан стандарт вазиятлардан хавф солишди. Лекин, “кончи”ларда қарши ҳужумлари самарали тарзда якунлай оладиган футболчи топилмади. Футболчиларимиз эса сўнгги сонияларгача мақсад сари интилишди. Бу ҳол эса ўйин сўнггида ўз самарасини берди. Акрам Баҳриддинов чап қанотдан белгиланган жарима зарбасидан кейин тўпни рақиб жарима майдончасига етказиб берди. Учрашувнинг сўнгги сониялари ўтиб бораётган бир паллада жамоамизнинг барча аъзолари Жабборо дарвозаси сари ошиқишганди. Жарима майдончасининг ўнг қанотидан Тимур Яфаров тўпни боши билан Ботир Тўрабоев сари ташлаб берди. Рақиб ҳимоячилари назаридан четда қолган ҳимоячимиз яқин масофадан “Қизилқум” дарвозасини қийинчиликсиз нишонга олди. Бу пайтга келиб, меҳмонларда ҳисобни тенглаштириш учун вақт ҳам, имконият ҳам йўқлиги боис “Навбаҳор” мухлисларга узоқ кутилган ғалабани туҳфа қилди. Сўнгги сонияларда киритилган гол эса наманганлик ишқибозларнинг хурсандчилигига сабаб бўлди.


Бош саҳифа / Маданият / Канадалик машҳур хонанда Тошкентда концерт берди,...\nКанадалик таниқли хонанда Майкл Бубле сентябрь ойи охирида Тошкентдаги Форумлар саройида концерт берди. Бироқ бу концерт ҳақида кенг жамоатчилик концерт ўтиб бўлганидан сўнг хабар топди.\nКонцертдан фото ва видеолавҳалар Facebook фойдаланувчилари томонидан эълон қилинган. Улар Майкл Бубленинг қўшиқларидан ҳузурлангани, концерт дастури жуда ажойиб ўтгани ҳақида тўлқинланиб ёзган.\n«Маҳаллий ‘юлдузчаларимиз’ ўз концертлари рекламаси билан бир неча ойлаб кўзимизни қийнайди, наҳотки Бубленинг ташрифи ҳақида олдиндан, тузукроқ хабар беришнинг иложи бўлмаган бўлса?», — деб ёзади фойдаланувчилардан бири.\n«Дарҳақиқат, концертда бўлганлар, Бубленинг концерти бўлишини қаердан билиб қолдинглар? Жаҳон миқёсидаги юлдуз шаҳарда концерт берармиш-у, лекин бу ҳақда ҳеч ким билмасмиш», — дейди яна бир норози мухлис.\nБир қатор фойдаланувчилар концертда мазза қилгани, у зўр ўтганини такрор ва такрор ёзган, ташкилотчиларга миннатдорчилик билдирган, бироқ бошқа фойдаланувчиларнинг «Бу концерт бўлишини қаердан, қандай билдингиз?», қабилидаги саволларини жавобсиз қолдирган.\n«Мана ахборот олиш эркинлиги-ю, мана фуқароларнинг ўзаро тенглиги! Фақат танланган шахсларгина мега-юлдузнинг концертидан бохабар қилинган! Тахминимча, залда бўлган томошабинларнинг 80 фоизи айнан қандай хонанданинг концертига келганини англаб етмаган ҳам бўлса керак», — деб ёзади фойдаланувчилардан бири. «Фақат элита учун ўтказилдими?», — деб уни қувватлаган бошқа бир мухлис.


«ХАМАС ва Исроил ўртасидаги сулҳга кўпам ишонмаслик керак...» | Azon.uz - Ахборот-таҳлилий портал\n«ХАМАС ва Исроил ўртасидаги сулҳга кўпам ишонмаслик керак...»\n2011 18:45 22.05.2021\nИсроил ва ХАМАС ўртасида ўт очишни тўхтатиш бўйича тузилган келишувдан кўп нарса кутмаслик керак. БМТнинг Фаластинлик қочқинларга кўмак агентлиги раҳбари Маттиас Шмале ана шундай фикр билдирди.\n“Асосий муаммолар бартараф этилмаса, уруш яна бошланади”, – деди у Женевадаги матбуот анжумани чоғида.\nШунингдек, Шмале Ғазо аҳолисини иш таъминлаш масаласининг муҳимлигига эътибор қаратди.\nИсроил мудофаа вазири Бени Ганц эса ХАМАС билан тузилган келишувдан мамнунлигини маълум қилди. “Биз олдимизга қўйилган мақсадларнинг барига эришдик, ХАМАСни жуда катта бадал тўлашга мажбурлардик ва уни бир йил орқага улоқтириб юбордик”, – дея таъкидлади вазир. Ганцнинг айтишича, “низони ҳал қилиш бўйича ҳарбий ҳаракатлар босқичи якунига этди, энди сиёсий босқич бошланди”.\nИсроил бош вазири Биньямин Нетаньяҳу келишувни “фавқулодда муваффақиятли” деб атади.\nЭслатиб ўтамиз, ўт очишни тўхтатиш бўйича келишув 21 май куни маҳаллий вақт билан соат 02:00 да кучга кирди. Келишувга Мисрнинг воситачилигида эришилди.\nХАМАС Исроил сулҳ Махсус\n595 16:40 22.04.2022\n1153 14:05 27.12.2021\n593 17:10 29.11.2021\n1033 11:10 20.11.2021\n879 16:05 02.10.2021\n2780 19:30 25.05.2021


Қишлоқ хўжалигига мўлжалланмаган ер участкаларини хусусийлаштириш тартиби ўзгартирилди | NORMA.UZ\nПрезидент томонидан “Қишлоқ хўжалигига мўлжалланмаган ер участкаларини хусусийлаштириш тўғрисида”ги Қонун имзоланди (15.11.2021 йилдаги ЎРҚ-728-сон Қонун).\nУнда хусусийлаштириш объектлари, субъектлари, ер участкаларини хусусийлаштириш шакллари ва тартиби, хусусийлаштирилган ер участкаларининг ҳуқуқий мақоми, давлат бошқаруви органларининг хусусийлаштириш соҳасидаги ваколатлари белгиланган.\nреспублика фуқароларига якка тартибда уй-жой қуриш ва уй-жойни ободонлаштириш, шунингдек тадбиркорлик ва шаҳарсозлик фаолиятини амалга ошириш учун берилган ер участкалари;\nХусусийлаштирилмайдиган ер участкалари жумласига, бошқалар қаторида, қуйидагилар ҳам киради:\nкўп квартирали уйлар жойлашган, шунингдек уларга туташ ер участкалари;\nДХШ лойиҳаларини, ижтимоий шериклик тўғрисидаги келишувлар ва шартномаларни амалга ошириш учун берилган, шунингдек юридик шахсларга давлат ва жамият эҳтиёжлари учун берилган ер участкалари.\nРеспублика фуқаролари ва юридик шахслари хусусийлаштириш субъектларидир. Чет эллик фуқаролар, фуқаролиги бўлмаган шахслар, чет эл юридик шахслари, чет эл инвестициялари иштирокидаги корхоналар, шунингдек давлат органлари, муассасалари ва корхоналари хусусийлаштириш субъектлари бўлмайди.\nЕр участкаларини хусусийлаштиришга доир ариза давлат хизматлари марказлари ёки ЯИДХП орқали берилади. Уни кўриб чиқиш Ер участкаларини хусусийлаштириш бўйича давлат хизматлари кўрсатишга доир маъмурий регламентга мувофиқ автоматлаштирилган ахборот тизимидан фойдаланган ҳолда амалга оширилади. Аризани кўриб чиқиш натижаси ижобий ёки салбий қарорни ўз ичига олиши мумкин бўлган хабарномадан иборат бўлади.\nХусусийлаштириладиган ер участкасининг сотиб олиш қийматини тўлаш ижобий қарорга эга бўлган хабарнома олинганидан кейин 10 иш куни ичида аризачи томонидан амалга оширилади.\nБўш турган ер участкалари электрон онлайн-аукцион орқали хусусийлаштирилади. Хусусийлаштирилиши лозим бўлган давлат кўчмас мулк объектлари жойлашган ер участкалари тасдиқланган хусусийлаштириш дастурларига мувофиқ Давлат активларини бошқариш агентлиги томонидан аниқланади ва ягона мулкий мажмуа сифатида электрон онлайн-аукционга қўйилади.\nЕр участкасига бўлган мулк ҳуқуқи учун давлат ордери ҳуқуқни белгиловчи ҳужжат бўлиб, у хусусийлаштириладиган ер участкасининг қийматини тўлаш тўлиқ ва ўз вақтида амалга оширилганидан кейин 1 иш куни ичида Давлат активларини бошқариш агентлиги томонидан берилади. Давлат ордерлари берилганлиги учун давлат божи ундирилмайди.\nШунингдек белгиланишича, агар хусусийлаштириш субъекти бўлмаган шахсларда ер участкаларига мулк ҳуқуқи вужудга келса, ушбу ер участкалари бундай ҳолат юз берган пайтдан эътиборан 6 ой ичида бегоналаштирилиши лозим. Ер участкалари белгиланган муддатда бегоналаштирилмаса, мазкур шахсларда уларни қонун ҳужжатларида белгиланган тартибда ижарага олишда устун ҳуқуқ сақлаб қолинган ҳолда ер участкалари давлат мулкига ўтказилади.\nҲужжат “Халқ сўзи” газетасида 15.11.2021 йилда эълон қилинган.


Қандай касалликларни бюджет маблағлари ҳисобидан даволайдилар | NORMA.UZ\nТегишли рўйхат Соғлиқни сақлаш вазирлиги томонидан тасдиқланади (рўйхат рақами 3176, 15.08.2019 йил).\nтиббий ёрдам кўрсатиш жойи: исталган республика ихтисослаштирилган илмий-амалий тиббиёт марказида (1–11-бандлар) ёки аниқ номи айтилган битта марказда (12-16-бандлар);\nкасаллик тури: аҳамиятли эмас (1–9, 11-бандлар) ёки алоҳида рўйхат билан белгиланган (10, 12–16-бандлар).\n18 ёшгача бўлган болалар касалликларининг 22 гуруҳи;\nҳомиладор аёллар касалликларининг 16 гуруҳи (тури), уларни Республика акушерлик ва гинекология ихтисослаштирилган илмий-амалий тиббиёт марказида даволайдилар;\nэндокрин касалликларнинг 37 гуруҳи (тури), бунда Республика эндокринология ихтисослаштирилган илмий-амалий тиббиёт маркази томонидан тиббий ёрдам кўрсатилади (18 ва ундан катта ёшдагиларда 16; 18 ёшгача – 21);\nжинсий йўл билан юқтириладиган касалликларнинг 40 гуруҳи (тури), улар аниқланганда Республика дерматовенерология ва косметология ихтисослаштирилган илмий-амалий тиббиёт марказига мурожаат қилинади (18 ёшга тўлмаган ва 18 ёшдан ошган шахсларда 20);\nфтизиатрия ва пульмонология соҳаларига тегишли касалликларнинг 3 гуруҳи, уларни Республика фтизиатрия ва пульмонология ихтисослаштирилган илмий-амалий тиббиёт марказида даволайдилар (18 ёшдан ошган шахсларда 2 гуруҳ ва 18 ёшгача бўлганларда 1 гуруҳ);\nонкология касалликларининг 13 гуруҳи, бунда Республика онкология ва тиббий радиология ихтисослаштирилган илмий-амалий тиббиёт маркази томонидан тиббий хизмат кўрсатилади (балоғат ёшига етган беморларда 11 гуруҳ, 18 ёшга тўлмаганларда – 2 гуруҳ).


Россияда авиаҳалокат сабаблари ўрганилмоқда\n17 октябр 2021, Тошкент вақти: 22:02\nРоссиянинг Красноярск ўлкасида Ан-24 йўловчи учоғининг ҳалокатга учрашига сабаб бўлган омиллар ўрганилмоқда.\nАвиаҳалокат оқибатида 11 киши нобуд бўлди, 4 киши омон қолди.\nКрасноярскдан Игарка шаҳарчасига парвоз қилаётган “Катэкавиа” компаниясига тегишли учқич қўниш йўлакчасига 700 метр қолганда, ҳозирча аниқланмаган сабабга кўра, ҳалокатга учраган.\nЧоршанба куни вилоятда авиаҳалокат қурбонлари хотирасига мотам эълон қилинди.\nВилоят губернатори Лев Кузнецов сўзларига кўра, авиаҳалокат қурбонларининг яқинлари ва оила-аъзоларига молиявий ёрдам кўрсатилади.


Технологик парк – АТ Паркнинг очилишига бағишланган биринчи матбуот анжумани бўлиб ўтгани хусусида хабар берилганди. Матбуот анжуманида таъкидланганидек, ...\nТехнологик парк – АТ Паркнинг очилишига бағишланган биринчи матбуот анжумани бўлиб ўтмоқда. Матбуот анжуманида Ўзбекистон ахборот технологиялари ... таниқли блоггелар иштирок этмоқда. Фото:«Xabar.uz» Матбуот анжуманининг асосий мавзуси жорий йилнинг 24 июль куни бўлиб ўтиши кутилаётган ...\nвазият ва ривожлантириш истиқболлари» мавзуида халқаро илмий-амалий анжуман ташкил этилди. Бу ҳақда АКТ вазирлиги ахборот хизмати хабар берди. Тадбирда ... турли вазирлик ва идораларнинг раҳбарлари иштирок этди. Халқаро анжуманда Ўзбекистон Республикаси Ахборот технологиялари ва коммуникацияларини ...\nбўйича қўшимча чора-тадбирлар тўғрисидаги» қарор бўйича матбуот анжумани ташкил этилганини хабар қилгандик. ИИВ ЙҲХБ бўлим бошлиғи Азизхон ...\nхизмати қатор ОАВ вакиллари иштирокида мазкур воқеага бағишланган анжуман ўтказди. «Ўзбекистон ҳаво йўллари» учувчилар мажмуаси бошлиғи ... йўлакдан чиқиб кетганини пассажирлар сезмай қолгани айтилди. анжуманда самолётда экипаж командири бўлган Алишер Каримов ҳам мобил алоқа ...\nютуқлар, муаммолар ва истиқболдаги режалар» мавзусида матбуот анжумани ўтказилаётгани ҳақида хабар бергандик. Тадбирда сўзга чиққан ...\nҚуролли Кучлари бош штаби бошлиқлари иштирокида бўлиб ўтган анжуман ўз ишини якунлади.АҚШ Қуролли Кучлари Марказий қўмондонлиги қўмондони ... берди.Мудофаа вазирлиги матбуоти хабарига кўра, Вотел дастлаб, анжуманни ташкиллаштиришда беғараз ёрдам кўрсатган Ўзбекистон Президенти ...\nЖанубий Осиё мамлакатлари Қуролли Кучлари бош штаби бошлиқларининг анжумани бошланди. Бу ҳақда Мудофаа вазирлиги матбуот хизмати хабар берди. анжуман ... Мудофаа вазирлиги матбуот хизмати Шундан сўнг, анжуман очиқ дея эълон қилинди. Унда Ўзбекистон мудофаа вазири генерал-майор ...\nчора-тадбирлари тўғрисида»ги фармойиши ижросига бағишланган матбуот анжумани бўлиб ўтди. Бу ҳақда Мудофаа вазирлиги матбуот хизмати хабар берди. Унда ... раиси ўринбосари Мажид Умаров ҳамда ОАВ вакиллари иштирок этди. анжуман давомида жорий йилнинг 15 декабридан 2019 йилнинг 15 январига қадар ...\nучрашишади.Немис тили ўқитувчиларининг 12-маротаба ўтказиладиган анжумани Германиянинг Тошкентдаги элчихонаси, Ўзбекистон олий таълим муассасаларида ... бошқармаси (ZfA) томонидан ўзаро ҳамкорликда ташкиллаштирилмоқда.анжуман 8 ноябрь куни соат 09:30да Ўзбекистон Республикасининг таълим соҳасига ...


Паралимпиада ғолиблари муносиб тақдирланди » Хоразм вилояти ҳокимлиги\nХоразм вилояти ҳокимлиги » Ўзбек тили » Фаолият » Медиа » Янгиликлар » Паралимпиада ғолиблари муносиб тақдирланди\nПаралимпиада ғолиблари муносиб тақдирланди\nБугун XVI Паралимпия ўйинларида иштирок этган вилоятимиз спортчилари ва уларнинг мураббийлари билан учрашув бўлиб ўтди. Тадбирда паралимпиячиларнинг ота-оналари, спортчи ёшлар, давлат ва жамоат ташкилотлари вакиллари иштирок этди.\nВилоят ҳокими Фарход Эрманов Паралимпиада ғолибларини эришган улкан ғалабалари билан яна бир бор муборакбод этиб, спортчиларнинг мураббийлари ва ота-оналарига самимий миннатдорчилик билдирди.\nХабарингиз бор, XVI Паралимпия ўйинларида боғотлик парадзюдочи Учқун Қуронбоев олтин, шовотлик Рўза Қўзиева пауэрлифтинг бўйича кумуш, боғотлик парадзюдочи Нафиса Шарифбоева бронза медални қўлга киритдилар. Афсуски, чемпионликка асосий даъвогарлардан бири - Севинч Салаева карантин чекловлари туфайли мусобақаларда иштирок эта олмади.\nВилоят ҳокими Паралимпия ўйинларида юқори натижаларга эришган спортчи ва мураббийларни муносиб тақдирлади. Парадзюдочи Учқун Қуронбоев ва унинг мураббийи Алфия Ибрагимоваларнинг ҳар бирига икки хонали, пауэрлифтингчи Рўза Қўзиева ва парадзюдочи Нафиса Шарифбоеваларга эса бир хонали уйлар тантанали равишда топширилди. Шунингдек, Севинч Салаевага ҳам маиший техника буюмлари совға қилинди.\nСпортчи ва мураббийлар, ота-оналар сўзга чиқиб, давлатимиз томонидан кўрсатилаётган юксак эътибор ва рағбат учун миннатдорлик билдирдилар, 2024 йилда Парижда бўладиган Паралимпия ўйинларида бундан ҳам юқори натижаларни қўлга киритишга ваъда бердилар.


Бепуштликни тиклаш — Эркаклар ва Аелларнинг соглик ва саломатлиги!\nБепуштлик бу нима?\nБепуштлик бу – жинсий ҳаёт кечирувчи, контрацепция воситаларидан фойдаланмайдиган жуфтликнинг бир йил давомида ҳомиладорликка эриша олмаслигидир. Жуфтликнинг бепуштлигига 40 фоиз ҳолатларда эркак, 40 фоиз ҳолатларда эса аёл сабабчи бўлади. Қолган 20 фоиз жуфтликларда бепуштлик аёл ва эркакда мавжуд қатор омиллар туфайли юзага келади.\nЭркаклар бепуштлиги омиллари\nсперматозоидлар сонининг камлиги (олигоспермия) – бир миллилитр спермага 15 миллиондан кам сперматозоидларнинг тўғри келиши\nСпермаларнинг кам ҳаракатчанлиги (астеноспермия) – сперматозоидлар тухумҳужайрага етиб бориб, уни уруғлантиришга қодир эмаслиги\nШаклининг номақбуллиги (морфология) – сперматозоидларнинг туҳумҳужайра қобиғини ёриб киролмаслиги\nЭякулятда сперматозоидларнинг бўлмаслиги (азооспермия) –сперматогенезнинг мавжуд эмаслиги ёки сперматозоидлар ҳаракатининг бузилиши сабабли бўлиши мумкин\nЭрекция билан муаммолар – эякуляция ёки потенция билан муаммолар\nГенетик муаммолар – хромосомаларнинг бузилиши, киста фибрози…\nШамоллаш, перациялар, жароҳатлар, онкологияга доир терапевтик муолажалар туфайли юзага келадиган эркаклар бепуштлиги…\nАёллар бепуштлиги омиллари\nТухумдон билан боғлиқ муаммолар – гормонал бузилишлар. Мазкур омил натижасида тухумдондаги фолликулалар етилмаслиги оқибатида овуляция юзага келмайди. Ёш ўтган сари (35 ёшдан кейин) тухумҳужайралар сони табиий равишда камаяди. Қиз бола туғилганида унинг тухумхужайралари сони максимал даражада бўлади. Туҳумҳужайралар умр давомида бошқа юзага келмайди.\nНайчалар сабабли – бачадон найчалари ёпилиб қолганлиги сабабли (аксарият ҳолларда аёллардаги гинекологик шамоллаш ёки эндометриоздан сўнг) ёки бачадон найчалари мавжуд эмаслиги туфайли юзага келадиган бепуштлик\nЭндометриоз – эндометрия (бачадон девори ички қатлами) тўқималари шу қатламдан ташқарисига қараб ўсиб кетиши билан ифодаланадиган касаллик. Эндометриоз бачадон найчалари, спайкаларнинг ёпилиб қолиши, ўтказувчанлигининг камайишига, иммунологик муаммоларга сабаб бўлиб, уруғланиш жараёни ва эмбрион имплантациясига салбий таъсир кўрсатади.\nИммунологик омил – иммунологик антитаначаларнинг мавжудлиги сперматозоидларнинг ҳаракатига салбий таъсир кўрсатади, шунингдек уруғланиш вақтида жинсий ҳужайраларнинг бирлашиш жараёнини издан чиқаради ва эмбрионнинг эрта ривожланишига таъсир этиши мумкин.\nГенетичик бузилишлар – хромосомалар таркибининг ўзгариши.\nЭркаклар ва аеллар бепуштлини даволашда аввало кишидан сабр талаб килинади, хеч качон бир бирингизни айбламанг уни устига яхшиси мутахасис маслахатига мурожаат килинг ,авволо фарзандни Аллохдан суранг. Хаммамизга шириндан шакар фарзандлар насиб килсин.


Бўталоқ, эрка, суюкли қиз ёки бўтагулдек чиройли қиз\nГул, ҳаммадан зиёда, яъни энг аъло деган маънони англатади. Ҳаётда оқила, мўмин, муслима бўлиб, яхши инсон бўлсин маъносида\nАслзодалар, ҳукмдорлар наслига мансуб зебо қиз\nЧиройли, соҳибжамол қиз, қизларнинг энг кўрклиси\nЖондан азиз кўркам қиз\nОбрўли, мартабали зебо қиз ёки гўзал қизлар сардори\nПолвон, паҳлавон, баҳодир\nҚар. Дада (Дада+жон)\nДадасининг исми берилган бола ўқимишли, мирза йигит бўлсин\nҚар. Дада ва Сардор\nДадаси номи берилган ва хол билан туғилган бола\nДадаси номини олган, хўжалар наслига мансуб бола\nҚар. Дада ва Шайдо\nҚар. Дархон ва Мирза\nҚар. Дўстбой ёки дўс - ўрик пишган пайтда туғилган бола


Аёлингизнинг баҳосини биласизми? - Hidoyat.uz\nАсосий саҳифа Жамият Оила Аёлингизнинг баҳосини биласизми?\nБизнинг никоҳимиздан йиллар ўтиб, менга дунёдаги барча аёллар ундан кўра ёқимли ва нафисроқ бўлиб туюлди!”\nЭркак сўради: “Нега бундай дейсиз?”\nДонишманд: “Чунки муаммо сенинг хотинингизда эмас. Муаммо шундаки, агар одам очкўз юрак ва шаҳватга тўла кўзларга эга бўлса, тақвоси бўлмаса, унинг кўзини қабридаги тупроқдан бошқа ҳеч нарса тўйдира олмайди.\n«Сен мўминларга айт, кўзларини тийсинлар ва фаржларини сақласинлар. Ана шу улар учун покдир. Албатта, Аллоҳ нима ҳунар қилаётганларидан хабардордир», деган (Нур, 30).


Қирғиз мухолифати норозилик юриши бошламоқчи\n07 июл 2022, Тошкент вақти: 10:01\nБугун Қирғизистонда мухолифат етакчилари мамлакат бўйлаб норозилик юришини давом эттирмоқчи.\nМухолифатчилар штаби хабарига қараганда, мазкур акциядан кўзланган мақсад 23 июль куни ўтказилган президент сайлови натижаларидан норозилик билдириш, сайлов куни қўлга олинган мухолифат тарафдорларини озод қилишни, президент сайловини такроран ўтказишни талаб қилишдир.\nНорозилар юришни Бишкекдан бошлаб Балиқчи шаҳрига бормоқчилар.\nСайлов куни мухолифатнинг 20га яқин тарафдори қўлга олинган эди.\nПрезидентликка номзоди мухолифатдан кўрсатилган Алмазбек Атамбаевнинг тарафдорлари фикрича, амалдаги президент Қурманбек Бакиев ғалаба қилган сайлов натижалари сохталаштирилган.\nОзодликнинг Бишкекдаги мухбирининг хабар қилишича, кеча норозилик юриши бошламоқчи бўлганлардан юздан зиёди қўлга олинган.


АҚШ Президенти Жорж Буш Европа давлатларида антисемит кайфияти тобора кучайиб бораётганидан ташвишланиш изҳор этди.\nОқ уй матбуот мулозими Ари Флайшернинг маълум қилишича ушбу масала Бушнинг айрим европа етакчилари билан шахсий учрашувларида тез-тез кўтарилмоқда. Бироқ ўз навбатида Вашингтон раҳбари Францияда президенлик сайловлари ҳусусида муносабат билдирмаяпти. Якшанба куни Францияда сайловларнинг иккинчи босқичи бўлиб ўтади. Унда президентликка асосий номзодлар мамлакатнинг ҳозирги раҳбари, консерватор Жак Ширак ҳамда ўнг қанот партиялар намояндаси, ўзининг антисемит чиқишлари билан ном қозонган Жан – Мари Ле Пенлар президентлик курсиси учун беллашадилар.


ЎзА - Профессионал боксчиларимизнинг ғалабали одимлари\nПрофессионал боксчиларимизнинг ғалабали одимлари\n07.05.2018 12:46 Чоп этиш версияси\nПойтахтимиздаги “Ўзбекистон” спорт мажмуасида профессионал бокс кечаси ўтказилди.\nМусобақада боксчиларимиз билан бирга Россия, Танзания, Индонезия, Грузиядан келган чарм қўлқоп усталари ўзаро рақобатлашди.\nЎзбекистон профессионал бокс федерацияси томонидан ташкил этилган бокс кечасининг марказий жанги ҳамюртимиз Азизбек Абдуғофуров ва россиялик Владимир Чудинов ўртасида ўтди.\nУлар 12 раунд давомида "WBC Silver" камари учун ўзаро беллашди. Кескин ва муросасиз ўтган баҳсда Азизбек очколар ҳисобида ғолиб бўлди. Шу тариқа тажрибали боксчимиз профессионал рингдаги ўн биринчи ғалабасига эришди.\nШунингдек, мусобақада боксчиларимиздан Улуғбек Собиров грузиялик Георги Жинхарадзени, Жамшид Нажмиддинов грузиялик Каха Аветисянни, Бекзод Турсунбоев индонезиялик Рой Мухлисни, Умид Рустамов грузиялик Давид Рибаконини, Олим Назаров грузиялик Хвича Гиголашвилини, Жасур Аҳмаджонов индонезиялик Стеви Онген Фердинандусни, Қудратилло Абдуқаҳҳоров танзаниялик Тваха Кидукуни мағлубиятга учратди.


19 январ куни Ўзбекистонда кутилаётган об-ҳаво маълумоти - Zamin.uz\nГидрометеорология хизмати маркази эртага, 19 январ куни қандай об-ҳаво кутилаётганини маълум қилди.\nТошкент шаҳрида ҳаво ўзгариб туради, кечга томон бироз ёмғир ёғиши мумкин. Шамол шарқдан 7-12 м/с тезликда эсади. Ҳарорат кечаси 3-5 даража, кундузи 13-15 даража илиқ бўлади.\nҚорақалпоғистон Республикаси ва Хоразм вилоятида ҳаво ўзгариб туради, баъзи жойларда бироз ёмғир ёғиши мумкин. Шарқий шамол йўналишини ўзгартириб, ғарбдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 2 даража совуқ - 3 даража илиқ, кундузи 5-10 даража илиқ бўлади.\nБухоро ва Навоий вилоятларида ҳаво ўзгариб туради, ёғингарчилик кутилмайди. Шарқий шамол йўналишини ўзгартириб, ғарбдан 7-12 м/с тезликда эсади, баъзи жойларда 17-22 м/с гача кучайиши мумкин. Ҳарорат кечаси 0-5 даража, кундузи 13-18 даража илиқ бўлади.\nТошкент, Сирдарё, Жиззах ва Самарқанд вилоятларида ҳаво ўзгариб туради, баъзи жойларда бироз ёмғир ёғиши мумкин. Шарқий шамол йўналишини ўзгартириб, ғарбдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 0-5 даража, кундузи 11-16 даража илиқ бўлади.\nҚашқадарё ва Сурхондарё вилоятларида ҳаво ўзгариб туради, ёғингарчилик кутилмайди. Шарқий шамол йўналишини ўзгартириб, ғарбдан 7-12 м/с тезликда эсади, баъзи жойларда 17-22 м/с гача кучайиши мумкин. Ҳарорат кечаси 1-6 даража, кундузи 17-22 даража илиқ бўлади.\nАндижон, Наманган ва Фарғона вилоятларида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шарқий шамол йўналишини ўзгартириб, ғарбдан 7-12 м/с тезликда эсади. Ҳарорат кечаси 0-5 даража, кундузи 10-15 даража илиқ бўлади.\nРеспубликанинг тоғли ҳудудларида ҳаво ўзгариб туради, республика тоғ олди ва тоғли ҳудудларининг баъзи жойларида ёмғир ёғади, айрим жойларда кучли бўлиши мумкин. Қор кўчиши хавфи бор. Шарқий шамол йўналишини ўзгартириб, ғарбдан 7-12 м/с тезликда эсади, баъзи жойларда 18-23 м/с гача кучайиши мумкин. Ҳарорат кечаси 0-5 даража, кундузи 5-10 даража илиқ бўлади. “Замин” янгиликларини “Facebook”да кузатиб боринг


БМТ: Ўзбекистонда ёшлар турмуш тарзини юксалтиришга катта эътибор қаратилмоқда / Ўзбекистон янгиликлари, энг сўнгги хабарлар\nМулоҳаза 0 Шархлар 1895 кўрилди\nБМТ: Ўзбекистонда ёшлар турмуш тарзини юксалтиришга катта эътибор қаратилмоқда\nапр 25 / 2016\nБирлашган Миллатлар Ташкилотининг Нью Йоркдаги бош офисида Бош Ассамблеянинг 70-сессияси бўлиб ўтди. Унда мамлакатимизда ёшлар турмуш тарзини юксалтиришга қаратилган чора-тадбирлар ҳақида расмий ахборот тарқатилди.\nМатериал ташкилотнинг 6 та расмий тилида чоп этилган, деб хабар қилади Жаҳон АА. Унда қайд этилишича, бугунги кунда Ўзбекистон аҳолисининг 60 фоизини ёшлар ташкил этади.\nҲужжатда Ўзбекистондаги Кадрлар тайёрлаш Миллий дастурининг аҳамияти ва кўлами бўйича дунёда ўхшаши йўқлиги халқаро мутахассислар томонидан таъкидланди.\n2008 йил - Ёшлар йили, 2010 йил - Баркамол авлод йили, 2014 йил - Соғлом бола йили ҳамда 2016 йил - Соғлом она ва бола йили деб эълон қилиниши ёш авлод учун порлоқ келажак яратиш йўлида амалга оширилаётган саъй-ҳаракатдан далолат беради, дейилади ҳужжатда. Ўзбекистонда олиб борилаётган Соғлом она ва бола йили Давлат дастурини амалга ошириш учун 7 трлн. сўмдан ортиқ маблағ тақдим қилинди.\nШунингдек, дунё бўйлаб энг юқори узлуксиз таълим ва баркамол ёш авлодни тарбиялашнинг миллий модели мамлакатимиз томонидан қабул қилингани қайд этилди.\nҲужжатда мамлакатда ёшлар учун ҳар йили яратиладиган янги иш ўринлари, кичик бизнес ва хусусий тадбиркорликни ривожлантиришга қаратилган эътибор алоҳида таъкидланди. Ўтган йили фақат Ўзбекистонда 990, 4 минг янги иш ўрни яратилди ва 90 фоиздан ортиқ ёшлар мутахассислик иши билан таъминланди.\nЎзбекистонда 2005 йилда 6-15 ёшли болалар ва ўсмирларнинг 30 фоизи спорт билан шуғулланган бўлса, 2015 йилда бу рақамлар 57,2 фоиздан 56 фоизга етди.\nМамлакатда ёш оилаларни қўллаб-қувватлаш мақадида ўтган икки йил мобайнида “Камолот” томонидан ёш оилаларга 57 та кўпқаватли уйлардан 2080 хона, минглаб ёш ўғил ва қизларга имтиёзли ипотека ва истеъмол кредитлари топширилди.\n“Умуман олганда, -дейилади ҳужжатда, - Ўзбекистонда бундай мураккаб ва кўп қиррали қўллаб-қувватлашлар барча ёшлар учун тақдим этилади”.


“СЕРИАЛИНГИЗНИ ЭФИРДАН ОЛИБ ТАШЛАНГ!” » MUZAFFAR.UZ\n2017 йилда “ZO’R” телеканалида намойиш этилаётган “Севги изтироби” турк сериали томошабинлар томонидан танқидий мулоҳазаларга учрагач, 2018 йилнинг февраль ойида эфирдан олиб ташланди.\n2019 йил июнь ойи ўрталарида Ўзбекистон Республикаси Президенти Администрацияси ҳузуридаги Ахборот ва оммавий коммуникациялар агентлиги директори Комилжон Алламжонов аҳолидан телеканалларда намойиш этилаётган турк сериалларига нисбатан эътирозлар 5 карра кўпайгани ҳақидаги фикрларини билдирган эди.\nМасалан, “Sevimli”да “Бокира”, “Milliy”да “Ожиза”, ”Туҳмат гирдоби”, “ZO’R” телеканалида “Бегуноҳ”, “Менинг юртимда” “Изтироб” ҳамда “Журналист” каби миллий сериаллар намойиши ўрин эгаллади. Табиийки, ушбу сериалларни халқимиз қизиқиш билан томоша қила бошлади. Аммо кўп ўтмай ижтимоий тармоқлардан ўзбек миллий сериалларининг жуда ҳам саёз ишлангани ҳақидаги одамларнинг қаттиқ танқид ва эътирозларига сабаб бўлган баҳс-мунозарали мақолалар ўрин олди. Мисол тариқасида айрим фикрларни келтириб ўтишни жоиз деб топдик.\n...“Журналист” сериали эфирдан олинишини талаб қиламан (ҳаммага мумкин, менга мумкинмасми?). Аслида интернетда бирорта тузук постери йўқлиги учун-оқ тақиқласа бўларди-ю, жиддийроқ сабаблар чиқиб қолди.\nБу сериални кўрсанг, журналистика оламида бирорта тўғри одам йўқ деб ўйлайсан. Энг яхши қаҳрамон – икки марта эрга теккан. Эркаклар ё мафия, ё аёлсотар, аёллари ё енгилтак, ё фитначи. Ҳаммаёқ эр талашиш, мансаб талашиш, бандитизм бўлиб ётибди. Бир сериясида кетма-кет уч кишини ўйнашлари “жоним, тезроқ келинг” деб чақирди-я!\nБу сериал халқимизнинг маънавий қиёфасига зарар келтириш билан бирга, журналистларнинг ҳаётини оғирлаштирмоқда. Журналистларнинг турмуш ўртоқлари “Эҳе, ишхоналаринг бу аҳвол бўлиб ётибдими ҳали?” деб босим ўтказмоқда. Эркак журналистлар ухлашга қўрқиб қолган – телефони тинтув қилинади, айтишларича, хотинлари ҳатто жосус ёллашгача бормоқда. Нега менга ундай қараяпсизлар? Мен ўзимни назарда тутмаяпман, менда ҳаммаси яхши!...\nМУАЛЛИФЛАР ЁЗУВЧИЛАР ЭМАС, “КИМЛАР”ДИР..\n“Facebook” тармоғидан олинган мулоҳазалар:\n"Эрталаб ТВда кино бераяпти. Бир парчасига кўзим тушиб қолди.\nҚиз: – Мараз, ит, деди йигитга.\nЙигит ундан кечиб кетишини кутгандим. Аммо итлиги рост экан ўша қизнинг орқасидан қолмади. Кинонинг қолганини кўрмадим. Бизнинг ҳам ўртамизда жанжаллар, баҳслар, тортишувлар бўлиб туради. Лекин 25 йиллик турмуш давомида бирор марта бир-биримизнинг шахсиятимизга, нафсониятимизга, шаънимизга тегадиган ҳақорат гаплар ишлатмадик. На мен на у киши ўртадаги пардани кўтариш учун биринчи қадамни ташлашга журъат қилолмадик.\nХулосам шу бўлдики: Кинояратувчилар – сценарист, режиссёр, актёрлар учун ҳали турмушга чиқмаган қизнинг йигитига "мараз, ит" дейишини кинога олиб чиқаяптими демак улар учун оилада, опа-сингил, ака-ука, эр-хотин бир-бирига мараз, ит дейиши табиий ҳол. Ҳар ҳолда менинг оламимда бундай кадрбоп сюжетлар йўқлиги учун шундай хулосага келдим".\nГулчеҳра Мансурова: Бизларни киноларимиз фақат халқимизни ерга уриш билан банд. Ундан кўра маданиятни ўргатадиган кинолар ишлашганда ёшларимизга сабоқ бўлармиди?...\nЛейла Ўзбекхан: Ҳозир сценарий муаллифлари, ёзувчилар эмас, “кимлардир”. Фильм моҳиятини шундан англаб олаверинг.\nОйжамол Сулаймонова: Баъзи бир одамлар ҳозир кино олиш учун жуда кўп маблағ сарф қилинади, дейишлари мумкин. Ахир “Суюнчи”, “Маҳаллада дув-дув гап”, “Келинлар қўзғалони”дек фильмларни суратга олиш учун маблағ эмас иқтидорли санъаткор зарур бўлган-ку. Демак, ҳамма гап режиссёрларда.\nШарофиддин Тўлаганов: Бир пайтлар битта мақола ёзгандим. Бу мақола “Тошкент оқшоми”да босилган эди. Мақоламда “Масхарабоз” фильми танқид қилинган эди. Эсингиздами, раисининг ўғлига унаштирилган қиз яхши кўрган йигитига “қишлоқдан қочиб кетайлик” дейди. Аммо масхарабоз йигит рози бўлмайди. У тўй куни микрофонни қўлига олиб тўйни бузади.\nСолиштириш учун Пушкиннинг “Дубровский” повестини мисол келтиргандим. Кекса чолга унаштирилган қиз черковда никоҳ ўқилгунча Дубровскийни кутади. Аммо йигит келмайди. Келин-куёвлар черковдан чиқиб извошда ўрмон орқали кетишаётганларида, Дубровский уларнинг олдидан чиқиб, қизга қарата “Сиз озодсиз” дейди. Шунда қиз: “Йўқ, мен мана шу кишининг хотиниман, сиз йўлдан қочинг, биз кетишимиз керак” дейди. Ана сизга никоҳга бўлган муносабат. Бизда кино ишловчилар ҳаётни билишмайди.\n“Бокира”,”Ожиза”,”Изтироб”... кўриш шарт эмас!\n...“Бокира”, “Ожиза”, “Изтироб”... Бу фильмлар фақатгина одамларни вақтини ўғирлайди. Буларни нима демоқчи эканини фильмни номидан билиб олса ҳам бўлади, кўриш шарт эмас. Боиси шуки юқорида номлари айтиб ўтилган фильмлар ота-оналар фарзандлари билан бир дастурхон атрофида овқатланиб ўтирадиган вақтда яъни кечки соат 19 дан бошланади. Аммо уларнинг бирортасини миллий сериал деб бўлмайди. Уларда илгари сурилган ғоялар асосан севги ва хиёнат, гиёҳвандлик, пичоқбозлик, йиғи-сиғи. Сериаллар сценарийсини битта одам ёзгандек, барчасини ғояси бир-бирига ўхшаш. Масалан, биттасида хиёнатга учраган аёл уйида йиғлаб нола қилса, иккинчисида кўчада йиғлаётган бўлади. Ҳаммасидан ҳам одамни жиғибийрон қиладиган томони, ушбу сериалларда икки нафар йигит, учинчи бир йигитни орқасидан бориб, унга пичоқ тирайди. Бу воқеалар куппа-кундуз куни пойтахтимизнинг одамлар гавжум кўчаларида содир бўлади. Қачондан буён бизни йигитларимиз ҳамманинг ёнида бир-бирини пичоқлайдиган бўлди? Бунисини ҳам қўйиб туринг, ушбу фильмлардаги яна бир лавҳада иккита гиёҳванд йигит чала битган иморат ичида гиёҳванд модда истеъмол қилаётган вақтда қора машинада бир йигит келиб, ўша уйни бензин қуйиб ёқиб юборади. Эшик-деразаси йўқ, томи битмаган уйдан икки нафар барзангидай йигитлар гўёки қочиб чиқолмай, ҳалок бўлишади...\nАслида мақолани таъсир кучини ошириш, таҳлилни янаям очиб бериш учун режиссёрлардан ҳам фикр сўраш жоиз эди. Аммо буни истамадим. Боиси “Нега яхши фильмлар ишланмайди”, деган саволга режиссёрлар “Бизда яхши сценарийнинг ўзи йўқ”, деган фикрни айтишади. Шу сабаб ўзлари йўл-йўлакай каллаларига келган фикрларни кинога айлантиришади. Шунинг учун фильмларнинг аксарияти бир хил. Ҳамма сериални битта одам олгандек. Она образини яратган аёл билан фарзандининг ёши тенг. Она хиёнат туфайли касал бўлиб тўшакка михланиб ётади, томошабин унинг юзидан азият чеккан аёл қиёфасини излайди. Аммо тўшакда ётган бемор аёлнинг юз-кўзлари худди тўйга кетаётгандек қилиб, макияж қилинган, эгнида чиройли либос ва буларнинг барчаси ёлғон кино эканини сезиб турасиз.\nАслида сценарий ёзиш учун ҳаётни ўрганиш қийин эмас. Бизда яхши сценарий йўқ дея баҳона қилувчи кино яратувчиларга барчамиз кузатган ва кино яратишга айнан лойиқ воқеаларни эслатиб ўтмоқчиман. Деновлик қиз ўз фарзандини ҳожатхонада туғиб, ўша ерга ташлаб кетди. Бу воқеадан ижтимоий тармоқдан фойдаланувчи барча мухлислар ҳатто Хотин-қизлар қўмитаси ҳам хабардор. Шофирконлик Шукрона исмли қизалоқ ўз отаси ва ўгай онасининг зўравонликлари сабаб мактаб интернетига топширилди. Калтак зарбидан бутун аъзои бадани кўкарганини кўрган қўшнилари, маҳалла-кўй қизчага ёрдам бериш ўрнига унинг отасининг шаънини ўйлашди. Бу отани ўз фарзандини хўрлашга сабаб бўлган оқибатлар ўрганилиб, кино ишлашга арзимайдими? Ёки клиник ўлим холатида шифохонага олиб келинган 2 ёшли болакай Умаржон Нуриллаевни 41 ёшли шифокор Сергей Владимирович Тобиас қутқариб қолди. Мазкур жараёнда қаҳрамонлик кўрсатган Сергей Владимирович Соғлиқни сақлаш вазирлиги томонидан “Соғлиқни сақлаш аълочиси” кўкрак нишони билан тақдирланди. Сурхондарёнинг Қизириқ туманида яшовчи Гулноза исмли аёл 3 яшар қизининг юрак порогини операция қилдириш ниятида пойтахтдаги шифохонага олиб келади. Нотўғри операция туфайли боласини ногирон ва чалажон аҳволда уйига қайтариб олиб кетишга мажбур бўлади. Ўлганнинг устига тепган деганларидек фарзандининг ҳаёти қил устида турган аёлга турмуш ўртоғи ажралишни таклиф қилади. Туркияда яшаб умри фожеали ўлим билан якун топган Нодира Қодированинг ўлими сабабларини ўрганиш кино ишлашга арзимайдими? Яқинда Россияда бўлиб ўтган бокс бўйича жаҳон чемпионатининг ўта оғир вазн бўйича чемпиони ҳамда чемпионатнинг энг яхши спортчиси деб топилган Баҳодир Жалоловнинг босиб ўтган излари ҳақида фильм кўришни жуда-жуда истаган бўлардик. Ана ўшанда кино орқали муаммоларга ечим топиш мумкинлигига ишонамиз.\nСалим Дониёровга табрик\nЧоп этилган: 8-06-2020, 13:49\nКарим Баҳриевга табрик\nЧоп этилган: 2-01-2021, 01:30


6 Декабрь 10:32\n«Икки ярим йил аввал мамлакатимизда президент алмашди. Менга: «Конституциямизда сиз учун ҳеч қандай чеклов йўқ. Охирги сайловда сиз 98 фоизга яқин аҳолининг қўллаб-қувватлашига эришдингиз. Лавозимда қолаверинг», деганлар кўп бўлди. Лекин ҳамма нарсанинг меъёри бўлиши керак. Ўттиз йилга яқин ҳокимиятда ишлаганим давомида кўплаб шогирдлар тарбияладим. Улар орасида Ҳукуматни бошқарган, жаҳон сиёсатида ўзини муваффақиятли кўрсатган, ҳақиқий ватанпарвар, юқори малакали мутахассис Қасим-Жомарт Кемелович Тоқаев номзодини илгари сурдим. Сайловларда уни аҳолининг катта қисми қўллаб-қувватлади», - деб ёзади Нурсултон Назарбоев.\nШу тариқа Елбасы Қозоғистон халқининг ҳамжиҳатлигини, сиёсий изчиллигимизни жаҳон ҳамжамиятига яна бир йўл билан кўрсата олганини таъкидлади.\n«Президент алмашаверади, лекин мустақиллик абадий бўлиши керак. Ҳар бир қозоғистонлик келажакда мамлакат мавқеини мустаҳкамлашга, унинг шаънини юксалтиришга хизмат қилиши керак. «Абадий мамлакат» ғоясининг пировард мақсади ҳам шу. Асосийси, юртимиз тинч, авлодимиз озод бўлсин», – деди хулоса қилди Қозоғистон Республикасининг Биринчи Президенти.


Аҳолининг тадбиркорлик қобилияти юзага чиқиши, ишбилармонлар сафи йил сайин кўпайишида бизнес юритиш учун яратилган қулай муҳит муҳим аҳамият касб этаяпти. Президентимизнинг 2015 йил 15 майдаги “Хусусий мулк, кичик бизнес ва хусусий тадбиркорликни ишончли ҳимоя қилишни таъминлаш, уларни жадал ривожлантириш йўлидаги тўсиқларни бартараф этиш чора-тадбирлари тўғрисида”ги Фармони бу борадаги ишларни янги босқичга олиб чиқди. Пировардида ўтган йилнинг ўзида вилоятимизда 1476 та кичик бизнес субъекти ташкил этилди.\nТадбиркорлик ҳаракати энг чекка туманлардан бири — Пешкуда ҳам кенг қулоч ёймоқда. Яратиб берилган қулай шарт-шароитдан оқилона фойдаланиб, “Ҳамро Раҳмон чорва” кўп тармоқли фермер хўжалигимиз фаолиятини йил сайин кенгайтираяпмиз.\nГап шундаки, паррандачилик учун зарур ускуналар ишлаб чиқаришни йўлга қўйганмиз. Жўжани саноат усулида парваришлаш учун турли ўлчамдаги катаклар, товуқлар патини тозаловчи аппаратлар, озуқани майдалаш ва тарқатиш жиҳозлари тайёрланаяпти. Эътиборлиси, бу ускуналарнинг барчасини ўзимиз ихтиро қилганмиз. Улар ихчамлиги, тежамкорлиги, қўл меҳнатини енгиллаштириши билан буюртмачиларга маъқул тушмоқда.\nАйни дамда фермер хўжалигимиз ҳам коллеж битирувчиларини тадбиркорликка йўналтиришдек олижаноб ишга ўз ҳиссасини қўшаяпти. Яъни биология фанини чуқур ўзлаштирган коллеж ўқувчилари ҳамда бошловчи тадбиркорларни рағбатлантириб бораяпмиз. Истагимиз кичик бизнес равнақи, эл-юрт ободлигига муносиб ҳисса қўшишдир.\nхалқ депутатлари Пешку тумани Кенгаши депутати.


Ўшда ўз жонига қасд қилганлар кўпайди\nЎшда ўз жонига қасд қилиш ҳолатлари 2010 йилга нисбатан 4 баробарга кўпайди. Бундай ҳолат 2010 йилги Ўш қирғинидан сўнг аҳолига психологик ёрдам кўрсатилмагани билан боғлиқ экани айтилмоқда.\nЎш шаҳар милицияси матбуот котиби Замир Сидиковнинг айтишича, ҳар икки-уч кунда битта ўз жонига қасд қилиш ҳолати расман рўйхатга олинмоқда.\n-2010 йилнинг биринчи чорагида 15 одам ўз жонига қасд қилган бўлса, 2011 йилнинг худди мана шу даврида ўз жонига қасд қилиш тўрт марта кўпайиб, 60 киши ўзини ўлдиришга ҳаракат қилган. Бугунги кунда ҳам ҳар икки-уч кунда ўз жонига қасд қилиш ҳолати рўйхатга олинаяпти. Ўз жонига қасд қилганларнинг кўпчилиги ҳалок бўлаяпти, ҳаёти сақлаб қолинганлари эса ногирон бўлиб қолмоқда, -деди Замир Сидиков.\nЎшда ўз жонига қасд қилиш ҳолатларининг кўпайиши фуқаролик жамияти ва расмийларни ташвишга солмоқда. Расмийлар масжид имомлари ва уламоларга бу борада аҳоли орасида тушунтириш ишларини ўтказишда кўмак сўраб мурожаат қилган.\nЎш вилоят қозиси Ниёзали Арипов уламолар аҳоли орасида ўз жонига қасд қилиш шариатга зид эканини мунтазам тарзда тушунтираётганларини, бироқ бундан натижа бўлмаётганини айтди:\n- Дин хизматчилари, имомлар ўз жонига қасд қилиш динимизда тақиқланганини аҳолига тушунтирмоқда. Лекин тушунтириш ишлари натижасида ўз жонига қасд қилиш кўрсаткичи камайгани йўқ. Бундай ҳолатнинг кўпайиб бораётгани моддий етишмовчилик, ижтимоий муаммолар ва таълим-тарбиянинг бузилганидан бўлиши мумкин, -деди Ниёзали Арипов.\nРасмий маълумотларга кўра, 2010 йилгача ўз жонига қасд қилганлар асосан ота-онаси ёки тенгдошлари билан келиша олмай қолган ўсмирлар, севгилисидан ажралган ёшлар бўлган. Ўш қирғинидан сўнг ўрта ва кекса ёшдагилар орасида ҳам ўз жонига суиқасд қилиш ҳолатлари кўпайган. Психолог Гулипа Бўрибоева буни Ўш воқеаларидан сўнг аҳолига психологик ёрдам кўрсатилмагани оқибати сифатида баҳолайди.\n- Ўш воқеасидан кейинги стресс ҳолати, бир-бирига бўлган ғазаб ҳисси ҳозир ҳам сақланиб қолмоқда. Реабилитация тадбирлари амалга оширилмагани ўз жонига қасд қилиш ҳолатларининг кўпайишига сабаб бўлмоқда, -деди Гулипа Бўрибоева.\nЎшда намойишкорона тарзда ўз жонига қасд қилиш ҳолати 15 апрел куни содир этилди. Олой туманининг 65 ёшдаги турғуни Канибек Сейитбеков Ўш шаҳри марказий майдонига келиб, мамлакатдаги митинг ва пикетлардан, беқарорликдан чарчаганини айтиб, ўзига-ўзи ўт қўйиб юборган.


Қирғизистон президенти аппарати раҳбарининг ўринбосари лавозимида ишлайдиган Дийканбаев давлат корхоналаридан бирининг раҳбарини партиялардан бирининг сайловолди кампаниясига пул ажратишга мажбурлаганликда гумонланмоқда.\nКурманбек Дийканбаев / Фото: Akipress\nҚирғизистон давлат миллий хавфсизлик қўмитаси ходимлари мамлакат президентининг парламентдаги вакили Курманбек Дийканбаевни хизмат мавқеини суиистеъмол қилганлиги учун қўлга олди. Бу ҳақда қўмита матбуот маркази хабар берди.\n“24 ноябр куни президентнинг Жогорку Кенешдаги вакили “Хизмат мавқеини суиистеъмол қилиш” моддасида кўзда тутилган жиноятни амалга оширишда гумонланиб қўлга олинди ва давлат миллий хавфсизлик қўмитасининг вақтинчалик сақлаш изоляторига олиб келинди”, – дейилади хабарда.\nХабарда айтилишича, у октябр ойидаги сайлов кампанияси даврида давлат корхонаси раҳбарини 7 млн сомдан ортиқ маблағни сиёсий партия ҳисобига ўтказишга мажбур қилган.\nМамлакатда парламент сайловлари 4 октябр куни бўлиб ўтган эди. Сайловнинг якуний натижаларига кўра, 4та партия Жогорку Кенешдан жой олган.\nБироқ натижалардан норози бўлган бошқа партияларнинг талаби ва Бишкекда бошланган намойишлардан сўнг 6 октябр куни Қирғизистон МСК сайлов натижаларини бекор қилган.


“Илоё Шанхайи ҳам ўлсин, Шанхайни Тошкентга чақирган Каримов ҳам ўлсин!” « Ўзбекистон Халқ Ҳаракати\n“Илоё Шанхайи ҳам ўлсин, Шанхайни Тошкентга чақирган Каримов ҳам ўлсин!”\n17 April 2016 - 16:07\nШанхай Ҳамкорлик Ташкилоти (ШҲТ)нинг Тошкентда ўтказилиши режалаштирилган учрашувига ҳозирлик кўраётган Каримов режими пойтахт кўчаларини ўрта мактаб ўқитувчиларининг ҳисобидан безашга киришди.\nТошкент халқаро аэропортидан тортиб, президентнинг Оқсарой ва Кўксарой қароргоҳларигача бўлган кўчаларда жойлашган мактабларда ишлайдиган ўқитувчиларга йўл четларига чим ва гуллар экиш, гултуваклар қўйиш ва мактаб фасадларини янгидан безаш “вазифалари” юклатилган.\nПрезидент девони бошлиғи З. Ҳайдаров ва Президент хавфсизлиги хизмати раҳбари М. Тоҳирийлардан келган топшириқни мактаб директорлари ва ўқитувчиларга етказиш ишларини Яккасарой, Миробод, Мирзо Улуғбек ва Юнусобод туманлари ҳокимлари амалга оширишмоқда.\nУлар президентнинг автокортежи ҳаракатланадиган трасса юзида жойлашган мактабларнинг директор ва ўқитувчиларини йиғиб, уларга зудлик билан ўз ҳисобларидан чим, гул, гултуваклар сотиб олиб, мактаб фасадини қайтадан таъмирдан чиқаришни талаб қилишмоқда.\n“Чимнинг бир квадрат метри 100 минг сўм экан. Гултуваклар эса ўртача 150 минг сўм турар экан. Мактабимизнинг олдига шу чимни ётқизиш ва ана шу гултувакларни ўрнатиш учун 3-4 миллион сўм керак. Арз қилайлик десак, ҳокимнинг ёнида ўтирган прокурор билан МХХ ходими: “Фаолиятингизни яхшилаб текширсак, албатта, хато топамиз ва жазолаймиз”, деб пўписа қилишмоқда. Каримовнинг куни биз ўқитувчиларнинг маошига қолган бўлса, тамом бўлибди бу президент”, дейди президент трассасида жойлашган мактабда ишлайдиган ўқитувчилардан бири. Унинг айтишича, “йиғилишларда ҳоким, прокурор, мххчи ва начальник милисалар ўзларини қароқчилардай тутишаяпти” экан.\nМасалан, Мирзо Улуғбек тумани ҳокимлигида ўтказилган ана шундай йиғилишда туман ҳокими ва прокурори ўқитувчиларнинг: “Ҳали маошимизни олганимиз йўқ. Шунча пулни қаердан оламиз?”, деган эътирозларига: “Ота-оналардан йиғинглар!”, деб жавоб қайтаришган.\n“Биз мактабдаги ота-оналар кенгашини йиғиб, ҳокимнинг топшириғини етказган эдик, жаҳли чиққан бир пенсионер: “Илоё Шанхайи ҳам ўлсин, Шанхайни Тошкентга чақирган Каримов ҳам ўлсин!”, деб бақириб кетди. Кекса аёлни зўрға тинчлантирдик”, – дейди мактаб директорларидан бири.\n“Ўзбекистон ялпи ички маҳсулоти йилига саккиз фоиз барқарор ўсмоқда”, дея мақтанаётган мустабид Ислом Каримов режими атиги 30 километрлик трассага гул ва чим экиш учун пул топа олмай, мактаб ўқитувчиларининг маошларига кўз тикаётгани режим иқтисодий жиҳатдан нақадар аянчли аҳволга келиб қолганини кўрсатади.


Лойишда автотураргоҳ, Суғончида маҳалла учун бино қурилади - zarnews.uz\nЖорий йил 18 март куни Zarnews.uz сайти ва телеграм каналида “Оқдарёнинг “оқ” ва “қора”си” сарлавҳаси остида видеолавҳа ва мақола эълон қилинган эди. Унда келтирилган камчиликлар, муаммолар туман ҳокимлиги томонидан ўрганилиб, уларни бартараф этиш бўйича зарур чоралар кўрилди.\nҲақиқатан ҳам Лойиш шаҳарчасининг Амир Темур кўчаси кенгайтирилиб, қайта таъмирланишига қарамасдан тирбандлик кузатилмоқда. Ушбу муаммони бартараф этиш мақсадида “Оқдарё деҳқон бозори” ёнидан автотураргоҳ бунёд этиш учун ер майдони ажратилган. Айни пайтда бу ерга шағал ётқизилди. Энди асфальтлаш ишлари амалга оширилгач, муаммо бартараф этилади.\nЛавҳада Суғончи маҳалла фуқаролар йиғини биноси ачинарли аҳволда эканлиги айтилган. Мазкур маҳалла фуқаролар йиғинининг янги биносини давлат хусусий шериклик асосида қуриш бўйича тадбиркор Комил Аманов билан шартнома тузилган. Туман ҳокимининг тегишли қарорига кўра айни кунларда қурилиш ишлари бошланди. Жорий йил Мустақиллик байрами арафасида янги замонавий бино фойдаланишга топширилиши режалаштирилмоқда.\n6-умумий ўрта таълим мактабидаги мавжуд камчиликлар 2021 йил 18 март куни туман халқ таълими бўлими томонидан муҳокама қилинди. Юқори синф ўқувчиларининг ота-оналарига фарзандларининг дарсларга тўлиқ қатнашиши бўйича тушунча берилди. Дарс пайтида ўқувчилар давоматининг сусайишига эътиборсиз бўлган мактаб директори Ч.Муҳаммадиевага нисбатан интизомий чора кўрилди.\n14-сонли мактабгача таълим ташкилоти 1984 йилда қурилган бўлиб, қуввати 75 ўринли, ҳозирги кунда ташкилотда 80 нафар кичкинтойлар тарбияланмоқда. 21 нафар ишчи ходим фаолият юритмоқда. Ушбу ташкилотнинг битта машғулот хонаси 2020 йил жорий таъмирланди. 2021 йил Инвестиция дастури асосида боғчанинг 150 ўринга мўлжалланган янги замонавий бинолари қурилади.\nТеглар: Лойиш автотураргоҳ Оқдарё тумани\nЯнги лойиҳа: автомашиналар чархпалаги шаҳардаги тирбандликларни бартараф этишга ёрдам беради(ми?)\nЛойиш деҳқон бозорида ўғирлик содир этган икки йигит қўлга олинди


Қабул қилинаётган қонунлар халқ томонидан қандай баҳоланмоқда?\nОлий Мажлис Қонунчилик палатаси Кенгашининг 2020 йил 28 июлда бўлиб ўтган йиғилишида «Илм, маърифат ва рақамли иқтисодиётни ривожлантириш йили» Давлат дастурининг парламент қуйи палатасига тегишли бандларида белгиланган вазифалар ижроси ҳам таҳлилий кўриб чиқилди.\nҚайд этиш жоизки, ўтган давр мобайнида парламент аъзолари томонидан Давлат дастурида белгиланган бир қатор қонунлар, норматив-ҳуқуқий ҳужжатлар ишлаб чиқилиб, қабул қилинди. Тегишли “Йўл харита”лари, чора-тадбирлар дастурлари ишлаб чиқилиб, ижроси таъминланмоқда.\nЙиғилишда қилинган ишлар билан бирга, ижроси кечикаётган вазифалар ҳам атрофлича таҳлил этилди. Айниқса, Давлат дастурининг 4-бандида белгиланган — йил якунига кўра қабул қилинган ҳар бир қонун халқ томонидан қандай баҳоланганини ва унинг самарадорлик даражасини мониторинг қилиш ҳамда мавжуд камчиликларни бартараф этиш бўйича тегишли чораларни кўриш амалиётини шакллантириш вазифаси билан боғлиқ масалалар Кенгаш аъзолари томонидан атрофлича муҳокама қилинди.\nШундан келиб чиқиб, мазкур бандга масъул бўлган қўмита бу борада бошланган ишларни жадаллаштириши ва якунига етказиши лозимлиги таъкидланиб, зарур тавсиялар берилди. Зеро, халқ томонидан берилаётган баҳо — энг асосий кўрсаткич бўлиши ва бу депутатлар учун ўта муҳим эканлиги алоҳида қайд этилди.\nКўришлар сони: 518


Москвада тўрт ўзбек муҳожири заҳарланди, бири нобуд бўлди (ФОТО)\n22 октябр 2021, Тошкент вақти: 16:56\nЗаҳарланганлар яшаган ҳостел\nМосквадаги ётоқхонада Ўзбекистон гражданлари бўлган муҳожирларнинг оммавий заҳарланиши қайд этилди. Машина ювиш станциясида жойлашган муҳожирлар ётоқхонасида тўрт киши заҳарланди, улардан бири вафот этди.\nРоссия Тергов қўмитаси ўзбек мигрантлари наркотиклардан заҳарланган бўлиши мумкинлигини тахмин қилмоқда, бироқ тиббий экспертиза натижалари ҳали аниқ эмас.\nMash Telegram-канали маълумотларига кўра, ҳодиса 8 октябр куни Москванинг Руднёвка кўчасида жойлашган автомойкага қарашли ҳостелда содир бўлган. Ётоқхона эгаси ижарада турган ишчиларни текширишга келганида унга ҳеч ким эшикни очмаган.\n“Ҳодиса жойига ётоқхона эгасини заҳарланганлардан бири чақирган. Ичкарида у ҳушсиз ҳолда бўлган ўзбекистонлик муҳожирларни кўрган”, деб ёзди нашр.\nМосква шаҳар Тергов қўмитасида Озодлик сўровига ётоқхона эгасини йигитларнинг қўшниларидан бири чақиртирганини, бу ерда беҳуш ҳолда топилганлар ҳодиса жойига етиб келган “Тез ёрдам” машинасида касалхонанинг реанимация бўлимига олиб кетилганини билдиришди.\nРуднёва кўчасидаги машина ювиш станцияси ётоқ учун мўлжалланмагани ва у ерда одамлар яшаши учун рухсат бўлмагани сабабли Тергов қўмитаси расмий ҳужжатларида бу жой "яшаш учун белгиланмаган бино" дея кўрсатилаётганини кўриш мумкин.\nПойтахт Тергов қўмитаси расмийси Юлия Ивановага кўра, заҳарланган 4 кишидан бири оламдан ўтган:\n- 2021 йил 8 октябр куни эрталаб Москванинг Руднёвка кўчасида жойлашган турар-жой бўлмаган бинода 1997 йилда туғилган йигитнинг жасади топилди. Дастлабки текширув давомида ўлимда зўравонлик аломатлари топилмади. Шунингдек, бу хонада беҳуш ҳолатда бўлган яна учта йигит бўлган, улар барча керакли ёрдам кўрсатилиб, тиббий муассасага ётқизилган. Дастлабки маълумотларга кўра, ёшлар номаълум гиёҳванд моддадан заҳарланган, дейилади расмий жавобда.\nТерговчилар 24 ёшли йигитнинг ўлимининг аниқ сабабларини аниқлаш учун суд-тиббий экспертизаси тайинланганини айтишмоқда.\nҲодиса юзасидан Россия Федерацияси Тергов қўмитасининг Москва шаҳри бўйича Бош тергов бошқармаси Шарқий маъмурий округ Тергов бошқармасининг Перовский туманлараро тергов бўлими тергов олди ишларини олиб бораётгани маълум бўлди.\nОзодликнинг ўз манбалари ўлган йигит 1997 йилда туғилганини, у ва заҳарланган қолган уч йигит Ўзбекистон гражданлари эканини тасдиқлади.\nШунингдек, маҳаллий касалхонанинг реанимация бўлимига ётқизилган йигитларнинг аҳволи оғир экани, жонлантириш бўлими шифокорлари зарурий барча муолажаларни олиб бораётгани ҳам аниқланди. Мигрантлар аниқланган хонада на бўш шиша, на озиқ-овқат топилгани терговчиларга улар номаълум нарсадан ташқарида заҳарланган деган тахминни илгари суришга имкон берганини айтмоқда.\nТергов қўмитасида ҳам ўзбекистонликлар номаълум гиёҳванд моддалардан заҳарланганини асосий тахминлардан бири эканига эътибор қаратмоқда.\nБироқ Озодлик 8 октябр куни эрталаб беҳуш ҳолатда топилган йигитларнинг тиббий экспертизаси ҳали эълон қилинмаганини ҳам аниқлади.\nОзодлик билан суҳбатлашган полиция инспекторларидан бири заҳарланган йигитлар шу ердаги автомойка ишчилари бўлганини тахмин қилди.\nЎзбек муҳожирларининг заҳарлангани юзасидан тергов-суриштирув ишлари давом этмоқда.\nРоссияда заҳарланиб бир ойдан бери касалхонада ётган 58 бемордан бири вафот этди (ФОТО)\nЎзбекистонлик меҳнат мигрантларининг Россияда оммавий заҳарланиши ҳолатлари биринчи маротаба қайд этилаётгани йўқ.\nШу йилнинг июль ойида Самара вилояти маркази Тольятти шаҳрида маҳаллий корхоналардан бирида ишлайдиган 23 нафар Ўзбекистон граждани заҳарланган эди. Битта ётоқхонада яшаб келган ишчилар маҳаллий ошхонада берилган сифатсиз овқатдан заҳарлангани аниқланган эди.\n23 март куни Қрим яриморолининг Ялта шаҳри ҳудудида жойлашган “Зори России” (олдинги номи “Зори Украини”) санаторийсидан шаҳар касалхонасининг юқумли касалликлар бўлимига озиқ-овқатдан заҳарланган 10 нафар меҳнат муҳожири олиб келинган эди.\nАввалроқ Самара вилояти Тергов қўмитаси Тергов бошқармаси матбуот хизмати Сизрань туманининг Кошелевка қишлоғида ўзбекистонлик 46 нафар муҳожир шу йилнинг 16-17 июль кунлари заҳарланиш оқибатида шифохонага ётқизилганиҳақида маълумот тарқатганди.\nКраснодарда 13 ўзбек муҳожири заҳарланди\nПулковода заҳарланган қурувчилар оғир аҳволда қолмоқда\nҚозонда ўзбекистонлик меҳнат муҳожири вафот этди\nСамарқандда 5 киши ис газидан заҳарланди. Улардан 4 нафари ўлди\nРоссияда ароқдан заҳарланиб ўлганлар сони 17 фоизга кўпайди\nСамарадаги ўзбек муҳожирларининг каламуш дори сепилган кунгабоқар ëғидан заҳарлангани тахмин қилинмоқда


Мисрдан ҳар йили минглаб қадимий буюмларнинг олиб чиқиб кетилиши олди олинмоқда\n20:18 / 26.02.2017\nМисрдан ҳар йили тарихий ва маданий қийматга эга бўлган 3 мингга яқин буюмни ноқонуний равишда олиб чиқиб кетишга ҳаракат қилинмоқда. Бу ҳақда Мисрнинг қадимийликлар бўйича вазири Холид ал-Ананий маълум қилди.\nУнинг айтишича, у бошчилик қиладиган вазирлик қолган тузилмалар билан биргаликда "ҳар йили Мисрдан турли йўллар билан қўлга киритилган маданий, архитектуравий ва тарихий қийматга эга бўлган 2 мингдан 3 минггача буюмнинг олиб чиқиб кетилишининг олдини олади". Ал-Ананийнинг таъкидлашича, ҳукумат доимий асосда мамлакатдан тарихий буюмларнинг ноқонуний олиб чиқиб кетилишининг олдини олиш бўйича ишлар олиб боради. Бу буюмларни белгиланган ўтказиш пунктларини четлаб ўтган ҳолда хорижга самолёт, денгиз ва қуруқликдаги транспорт воситалари ёрдамида олиб чиқиб кетишга ҳаракат қилинади.\nҚоҳирада жойлашган Миср миллий музейида охирги вақт божхона хизматлари томонидан мусодара қилинган, мамлакатга хориждан қайтарилган, жиноятчилардан тортиб олинган буюмларнинг катта экспозицияси очилган. Бу ерда Миср жамияти ривожланишининг деярли барча босқичларини акс эттирувчи қадимий асори-атиқалар намойиш қилинган.\nОхирги вақтда Мисрдан олиб чиқиб кетилмоқчи бўлган қадимий буюмлар билан боғлиқ шов-шувли воқеа Қоҳиранинг "Ар-Рифаий" масжидидан бир неча шамчироқнинг ўғирланиши бўлган. Январь бошида бу масжиддан Қуръондан оятлар билан безалган 6 та ноёб шамчироқ ўғирланган. Бу буюмлар 20-аср бошида яратилган бўлиб, катта бадиий қийматга эга бўлган. Сайёҳлик полицияси жиноятчилар изига тушиб, улардан ислом маданиятига тегишли бу буюмларни қайтариб олишга муваффақ бўлган.\nМиср қадимий буюмлар